text:
#14 – La liende dal sbusenêf Tant, tant timp indaûr, cuant che dut il grant lavôr dal creât al jere finît e dut al jere a puest… l’om al cjalave, al cjalave, ma al mancjave alc. Al jere il cîl, il mâr, il soreli, la lune, e pûr i sameave dut frêt, desert, cence anime. La tiere e jere cence [...]
Categorie: Gjenar Par Fruts
#13 – E jere une volte “La magjie dai colôrs si platave… No. E discoreve… No. No. E mostrave…” Al smolà il tast e si dreçà viers il barcon. Al cjalà il so cente sflorît. Nissune idee par tacâ e il timp al coreve. Al stave daûr dal svolitâ dai colibrîs cuant che al olmà la sô vicine Stella che [...]
#10 – I tulipans di agne Gjisele Mê agne Gjisele e veve un biel zardinut fûr da sô cjase insom dal paîs, dopo la muart di gno barbe Gjovanin e jere restade di bessole cul so cjanut che si clamave Dik. Al jere un bastardut blanc e neri cul biel pêl lunc e morbit, al jere simpri tal mieç des [...]
#08 – Bocje ridinte In passât tal gno paîs e jere usance che la cuinte elementâr le cjapàs il Mestri Cànon (ma nô lu clamavin Mestri Canòn). Nol jere un trist om, ma grant e grues di fâ pôre e a nô frutinis no nus plaseve, parcè che cuant che si inrabiave, e al sucedeve avonde dispès cun chê sdrume [...]
#02 – Al lôf no i plasin i cisignocs Il bosc al è scûr, chê buinore. Il soreli al fâs fadìe a saltâ fûr dai nûi e un pêl di aiar al svintule lis ramacis. Aromai lis fueis a son dutis par tiere. A moments une surisute e sbrisse fûr de buse e si infrate jenfri il vert dongje dal [...]
#20 – Lis mariutinis Siore Pine si jere jevade a binore plene di ligrie par vie da idee che i veve vignude dilunc la gnot. E veve impiât il fûc dal spargher e dopo gulizion, compagnadis lis dôs frutinis a scuele, e jere lade là da Morete a comprâ la stofe. Jere une brave sartorie e di bessole e veve [...]
#13 – La fieste Ce balis! Ce-pâr-di-balis! Ancje chest an mi tocje a mi. Parcè che jê e à “la riunion in Direzion”. E no si pues migo saltâle. E jo? No ao un lavôr ancje jo. E no! O stoi a russâmi, jo. Ce po! «E je ancje tô fie!» Sì mo sì, lu sai ben. Ma za l’an [...]
#09 – Tarlecs e comareçs tal fogolâr Tal fogolâr, par tiere coriandui e vanzums, Carnevâl, nas ros come un râf di broade, tai pîts çavatis che Diu nus vuardi, intor une palandrane blecade tant che un Arlechin e sul cjâf une papaline, al snacaie, al sgargaie e al tire mocui cuintri “il Guvier sassin che al bastone simpri chei”. Cu [...]
#4 – Cence dint Si viodè une vore brute, dongje de sô amie, biele, cui cjavei clârs e i voi tant che il cîl di plene Istât. Jê, invezit, e veve la strece, lungje e scure come la code di un cjaval sburît. No rideve, no podeve ridi. I mancjave un dint, devant. Dopo che al jere colât, nol cresseve. [...]
#3 – Ai confins de realtât Intune sere di Fevrâr di cuatri agns fa o tornavi in automobil de citât al gno paîs. Dongje de ostarie di Pauli o ai cjapât un biel spac. Inte penombre dongje de pese publiche dal vecjo negozi di coloniâi al jere un vistût di blanc cun maglis neris. O ai realizât che o jerin [...]
Il gjornalist: – Ce non aial il so gjat? Il sior Lui: – Pongo. G: – Ah! Ce biel non! L: – No, nol è biel, al è une vorone brut, o ai za pensât di gambiâlu. G: – Ma no, dai, puare bestie, nol savarès plui ce non che al à, al fasarès confusion, i ven la crisi di [...]
Gno barbe Giordano mi à contât une storiute di cuant che lui al jere piçul. Une sere tal nestri paîs, Cju di Umil, so cusin, che al jere un frutin di doi agns plui o mancul, al jere sparît. Sô mari, il pari e la int dal paîs a son lats a cirîlu dapardut. E tant che no lu cjatavin, [...]


c: text/html

text:
L’Imprevist di Mittelfest 2022 al à concuistât gli spetatôrs. Scuvierç lis datis par il 2023
Mittelfest al à puartât Cividal e dut il Friûl in tal sistema di spetacul dal vîf internazionâl, clamânt spetatôrs ancje fûr confin, tornânt a cjatâ la so vocazion origjinâl.
La prime capieze plene dopo i doi agns di pandemie, e con un public entusiast, dimostrânt che culture e art a son la vie juste par concuistâ il futûr.
Ve chi lis datis par il 2023:
- Mittelyoung: dal 18 al 21 maggio
- Mittelfest: dal 21 al 30 luglio

robotstxt: allowed

filter: keep


text:
La emigrazion come tragjiche vicende di partencis cu la pôre tal doman e l’inciertece pal avignî. Ma la emigrazion ancje come storie di afiets, leams e lidrîs, esperience di mudament, spiete e memorie. Tantis e son lis musis de emigrazion dal Friûl, un teme a fonts studiât di doi amîs di zoventût, Carlo Della Vedova e Luca Peresson, leâts di une stesse passion: chê pe machine di prese. Une passion che ju à puartâts a parturî, sielzint la forme dal “video documentari”, diviersis oparis che metudis adun a àn formât il progjet “Farcadice – Diaris di viaç”, cussì clamât par vie dal “farc”, sedi in riferiment ai furlans “che e saltin fûr come farcs di dutis lis bandis dal mont”, sedi par marcâ l’intindiment dal documentari di “farcâ” lis storis, pandilis e tirâlis fûr. I documentaris a àn cjatât ricognossiment e jutori di bande di Comuns (Trep, Tresêsin, Tarcint, Feagne) e de Comunitât Colinâr, ents locâi pardabon dongje de int, che plui di tantis altris istituzions a àn sintût la dibisugne di une opare dal gjenar. Il lavôr, che al è la risulte di oris di intervistis, di une cernete di filmâts e fotos di archivi, di montaç fat cun snait (mertorie la fase di post produzion e grafiche di Paola Zoratti), al met a fûc la diaspore furlane lant de Argjentine (1999, te citât furlane di Colonia Caroya), ae Belgjiche (2005, a Charleroi, cu lis storis dai minadôrs e il câs di Marcinelle), dal Sudafriche (2007, Umkomaas) al Canadà (2008, Toronto).
A cheste schirie si zonte cumò un gnûf episodi, che al à par sogjet “Il Friûl in Italie”, diferent di chei altris, parcè che nol è plui ambientât dome intune citât, ma al cjale a contescj diviers. Tantis lis dificoltâts di realizazion: chê narative, di cjatâ une trame tra realtâts sparniçadis (come l’Agropontino, Vignesie, la Lombardie); chê di doprâ la forme dal viaç; chê di sostance, pal dubi che la emigrazion in Italie no sedi une vere emigrazion, ma pluitost un trasferiment di lavôr. E ce che al è vignût fûr al è un documentari corâl che al messede intervistis a documents storics (dal Istituto Luce, dal archivi FIAT e de Cineteche di Glemone), là che al risalte che in ogni lûc de Italie il furlan si sint pardabon come l’emigrant tal forest e al è tratât come tâl.
Insome, une altre cerce de emigrazion furlane presentade ai 2 di Avrîl aes 6 sot sere li de sede de Comunitât Colinâr di Colorêt.
Ilarie Colùs
ATUALITÂT – La fuarce dal “farc”: “Il Friûl in Italie”............
La emigrazion come tragjiche vicende di partencis cu la pôre tal doman e l’inciertece pal avignî. Ma la emigrazion ancje come storie di afiets, leams e lidrîs, esperience di mudament, spiete e memorie. Tantis e son lis musis de emigrazion dal Friûl, un teme a fonts studiât di doi amîs di zoventût, Carlo Della Vedova e Luca Peresson, leâts di une stesse passion: chê pe machine di prese. Une passion che ju à puartâts a parturî, sielzint la forme dal “video documentari”, diviersis oparis che metudis adun a àn formât il progjet “Farcadice – Diaris di viaç”, cussì clamât par vie dal “farc”, sedi in riferiment ai furlans “che e saltin fûr come farcs di dutis lis bandis dal mont”, sedi par marcâ l’intindiment dal documentari di “farcâ” lis storis, pandilis e tirâlis fûr. I documentaris a àn cjatât ricognossiment e jutori di bande di Comuns (Trep, Tresêsin, Tarcint, Feagne) e de Comunitât Colinâr, ents locâi pardabon dongje de int, che plui di tantis altris istituzions a àn sintût la dibisugne di une opare dal gjenar. Il lavôr, che al è la risulte di oris di intervistis, di une cernete di filmâts e fotos di archivi, di montaç fat cun snait (mertorie la fase di post produzion e grafiche di Paola Zoratti), al met a fûc la diaspore furlane lant de Argjentine (1999, te citât furlane di Colonia Caroya), ae Belgjiche (2005, a Charleroi, cu lis storis dai minadôrs e il câs di Marcinelle), dal Sudafriche (2007, Umkomaas) al Canadà (2008, Toronto).


text:
SPECIÂL MUSICHE
EDITORIÂL – Culture e je inovazion / SPECIÂL – Ce Musiche*! Ma no baste… / La musiche che e ven dal passât / La fuarce di une cuartine / Di Pakai a Driussi: folk… e ti trai! / I Cjançonîrs: «jerbata» cressude ben / Giorgio Ferigo: la rafinatece di un inteletuâl intransigjent / Cjantâ vuê nol è plui liberatori / Cors e ricors dal «fatôr 20» / Dario Zampa: 30 agns di musiche popolâr / Vegnin sù i cjargnei di Udin / Musiche furlane: indagjin su Internet / AI 32 DI MAI. O ce biei i cjargnei a Udin / ATUALITÂT – Leç di tutele tal contest european / Câs Strassoldo: ducj in difese e bale in tribune / Libris – Il clap di Marc / Dîs voltis cine furlan / CURTIS E CHE SI TOCJIN. Tignî di cont la Unitât te diviersitât / TERITORI – Knifeville etichete indie made in Manià / Gnovis tindincis di une musiche antighe / La musiche popolâr di trê paîs / Danilo Türk gnûf president de Slovenie: batût Peterle / NAZIONS – La tragjedie birmane / ABONAMENTS / CULTURE – La “Gnove musiche furlane / Il Sant Simon 2007 a Laurin Zuan Nardin / Imparìn il furlan, lezions in marilenghe / TRADIZIONS – Cuant che Marie e parturì / I CLASSICS – CUINTRISTORIE DAL FRIÛL. 1. La albe de nestre Patrie /
TA CHEST NUMAR IN OMAGJIO PAI ABONÂTS IL SEGNELIBRIS SUL FONDADÔR DE «PATRIE DAL FRIÛL», Felix Marchi.
Dicembar 2007Redazion
SPECIÂL MUSICHE


text:
Març – PRIME PAGJINE – L’EDITORIÂL. Spietant la variante… furlane / (L)INT AUTONOMISTE. Un popul di scoltâ e di no tradî / PAGJINE 2 – INT DI CJARGNE. Franceschino Barazzutti. Une vite dedicade ae difese dal teritori / FANTATS E FUTUR. Il mont sul troi di un cambiament radicâl e globâl inevitabil / PAGJINE 3 – SINDIC JO MAME. «La ACLiF e pues jessi un bon cjapiel par decidi pal ben comun. Nus covente, ma si po dâi fuarce dome cu la concretece» / PAGJINE 4 – FEMINIS FURLANIS FUARTIS. Elisa Copetti, artesane de peraule, e vierç orizonts bande Est | Il profîl | Il furlan si misure cui classics de leterature / PAGJINE 5 – PATRIARCJIS FÛR DAL ORDENARI. LA STORIE – La eterne vuere di Raimont de Tor cuintri di Vignesie / PATRIARCJIS FÛR DAL ORDENARI. I PROTAGONISCJ – Al plaçà i siei parincj lombarts intai puescj clâf de Patrie / PAGJINE 6 – Cjare la mê tiere / La Universitât che e fâs scuele in Friûl (ma no je furlane) / PAGJINE 7 – Lis Lotis dal Cormôr intun cd di scoltâ, di cjalâ e di lei / La nestre lenghe e la nestre culture tes scovacis / L’archivi de memorie di Checo Comel / PAGJINE 8 – FRIÛL EUROPE. Catalogne, a vincin i indipendentiscj / AUSTRIE. Un scjuc inte preistorie intai lâts de Carinzie / SLOVENIE. 30 agns di indipendence: cuant che a Lubiane a àn fat “di bessôi” / PAGJINE 9 – Ancje intai boscs di mont e je une buine variabilitât di speciis di uciei / FONDAZIONE FRIULI. Un bant par judâ cui che al jude / FONDAZIONE FRIULI. Rude e vûl fâi cuintri ae solitudin / PAGJINE 10 – MUSICHE. I tesaurs musicâi intai museus dal Friûl. Cu la lôr viertidure, al sarà ben tornâ a visitâju / La spinete di Dominicus Pisaurensis al Museu Etnografic dal Friûl / PAGJINE 11 – LA TIERE E LA GREPIE. Un 2020 disastrôs pes machinis agriculis / LIBRIS SIMPRI BOGNS. Nelso Tracanelli, Di là da l’aga, Udin, 1987 / ART TAL TAC. I “Autostoppisti Del Magico Sentiero” intun album ereditât di Pier Paolo Pasolini / PAGJINE 12 – IL FRIÛL VIODÛT DAI SCRITÔRS. Salvadis e dordei i oms, lovis lussuriosis lis feminis: il ritrat dai furlans di Franco Sacchetti / IL FRIÛL VIODÛT DAI SCRITÔRS. Nol veve nissune riverence nancje pai autôrs plui famôs di lui //
*** I articui a son disponibii fracant sul titul. Buine leture


text:
O vin gust di pandi une piçule gnove leterarie che inten al nestri Ostîr, ma la cjapìn come scuse par inviâ ancje une riflession sui temis che a son une vore dongje ai nestris.
Si fevele di Premis Leteraris, e in particolâr, la gnove e je che il nestri Ostîr, stiçât de Coghe, al è stât finalist intune manifestazion inmaneade de Pro Loco Monti del Sole, di Sospirolo, a un tîr di sclope di Belun, ven a stâ, pôc di là dal Vaiont. Se o volês lei la conte, che e je par talian, le cjatais discjamant chest pdf dal sît de proloco, insiemi cun chês altri contis finalistis. La conte, che si intitule “Foglioso” e fevele di une figure dal folclôr venit, l”Om Selvarech”, che al jere il teme dal concors, davuelt sedi a grancj, ma sedi, soredut, ai fruts des scuelis sot i cutuardis agns.
In struc, il Premi Leterari, che si clame “Sospirolo, tra leggende e misteri”, in bande di premiâ lis contis miôr cuntune zurie une vore di cualitât, al à metût adun une premiazion une vore ben jessude, che e je rivade a tirâ dongje plui o mancul un centenâr di fruts, coinvolzint lis classis des scuelis mezani e elementârs, e in pratica, stiçant centancj canais a scuvierzi e savent di plui suntune liende dal folklôr locâl, ma ancje cu lis tradizions (tal fâ il formadi) peadis. E il teme dal Om salvadi, une vore dongje ai nestris sbilfs o salvans, e in gjenerâl figure che si cjate in tantis culturis dal arc alpin, al jere dome di chest an, stant che l’an passât a si fevelave di mistîrs discomparîts e i agns prin di altris argoments.
La riflession, cjalant la premiazion e il bon lavôr che al à metût dongje la robe, e je une vore imediade. Parcè no rivino a fâ compagn? Parcè si fasie tante fature a tirâ dongje fruts, ancje fasint une robe compagne a cheste (come in Vôs de Basse e la nestre Coghe)? Al pâr cuasi, e al splâs dîlu, che e sedi la lenghe a meti i baston tes ruedis dal argagn che al invie il machinari di un event. (Cjalait ce biel l’om selvadech che a vevin preparât, insiemi cu le femine, fat di fueis e vert, o il dissen de mostre fate di pueste) Achì, a lei a lis istituzions che a devin la poie ae robe, si leve de Regjon aes pro loco. Ca di no, invezit, si ben che a sedin cetantis pois, al pâr che lis istituzions o a scjampin, o si limitin a dâ un franc, ma dopo, une ativitât di gjestion no rive a jessi incisive. Ancje il coinvolziment des scuelis e dai fruts al somee jessi une vore dificil, stant che i mestris e i professôrs coinvolzûts e presincj si viodeve che a vevin fat un lavoron e che a jerin i prins a jessi entusiascj e contents di jessi li cu lis lôr classis (interiis!) e e jere domenie matine. Ca di no, a si contin sui dêts di un pâr di mans i professôrs e lis professoris che a àn nuviçade la cause de lenghe e de culture furlane, ancje se si è cussients che l’ambient scolastic – massime intai ultins doi agns – nol jude a meti in vore progjets e a stâi daûr.
Insome… ancje noaltris tant che Ostarie, o vin viodût come che al sedi dificil coinvolzi i plui zovins intal scrivi par furlan e intai events che o inmanein, cun dut che dopo, cuant che la int si cjate dentri, e pant simpri bonstâ e gust di vê partecipât.
Ma cuissà, timp o tart o cjatarin la recipe par cusî creste roture.
Voaltris contecurtârs, ce pensaiso?


text:
“No tu sâs che al è proibît molâ la strade propit chi dentri de Sperrzone. Chei de Volkspolizei nus fasaran un grum di problemis.” No vin mai lassât la autostrade chi dongje de “jessude” de Zone sovietiche a Hirschberg… o levin indenant istès. E jo no disevi plui nuie. Un svolt dopo chel altri. Al plûf su la strade strente [...]
Tag: Janez Erat
O jeri ator dut il dì, ancje se mi plâs di plui il cidin dai passons, mi coven il grisôr e il ruzin des citâts datis dongje te epoche dal jugosocialisim. Pôc prin des sîs mi indreci viers la stazion par rivâ la coriere par Vrhnika, un lûc innomenât, ma par me Vrhnika no je nuie altri che no un [...]


text:
8 coments On Baste che paìn
-
-
-
-
Nelo, i bêçs a no àn mai vût colôr, nancje ai timps di De Gasperi e Togliatti. A proposit, tal gno curtîl di famee a son stabilidis in afit dôs fameis, une di cines pari mari e doi frutins ch'a zuin di balon, e une di albanês ma a lavorin ducj e a si mantegnin di bessôi. In Piemont invezit a rivin nome zovins di mancul di vinç agns, dome mascjos ch'a son ator dut il dî cui telefonis e in biciclete, a 'nde plui di 600 in Canaveis – 30 comuns in dut – e il pinsîr al è: ce vino di fai fâ, par trop timp vino di mantignîju cence fâ nuie che lavôr a no 'nde? Aial sens i nestris fiis a vore ator pal mont e i nestris pais ch'a si jemplin di disocupâts. A no je cuistion di jessi o no di cûr, ma nome di un tininin di programazion, ancje pal lôr ben. Mandi Nelo, Bepi
-
-
Sul titul, in francês si dîs che i bêçs no an odôr (L'argent n'a pas d'odeur) come par dî che al à simpri il stes valôr sedi pal sior che pal puar. Nô furlans ,che le emigrazion le vin vude tal DNA, o vin savût ce che al jere un franc prime inmò di savê ce che jere le lire soterade dal euro par vie che un grum di bêçs puartâts a cjase a jerin francs svuizars, francês o belgas. Sui cuartîrs fats, disfats e rifats da muredôrs, da marangons, cjarpentîrs o panetîrs in savin avonde ancje nô, anzit, si cjapin dome le Argjentine o vin fat sù fintramai vilis interiis.
No sai se il discors al devente diferent par vie che comò l'emigrant al e judât e che prime nol jere ma le conte e alce un teme da fâ alçâ plui di un tai in te nestre ostarie:-) O crôt chi sin come i ucei: Lôr a van al sud co al fâs masse frêt e no o nin dapardut si no vin vonde par vivi dulà chi sin. Se l'timp nol é bon, no si pues dâ le colpe ae patrie. Si va a vonde.
Ma forsit il pont finâl de conte al e masse liric sui cuartîrs rinassûts si pensi ai cuartîrs di îr o di vuê dal Bronx de Gnove York a chel di Molembêek di Bruxelles e o sai che tds "favelas" di Rio o di Rome ai ghetos di Vignesie o dulinvie se a son simpri stâts animâts invezit di sei deserts a nol e li che jerin e non son lis miôrs scuelis ne i miôr negozis.
Sule liriche, ti doi une idee su cemût che lui ai notât jo: Tes minieris de Belgjiche, daspò de vuere e lavoravin i presonîrs todescs che vivevin tes barachis che prime a jerin cjamps di concentrament. Daspò son rivâts i talians e i todescs o son tornâts a cjase o si son trasferîts in altris cuartîrs.
Cuant che i emigrâts spagnûi a son rivâts cul li gnocis dal re cun tune spagnole, i talians a jerin bielzà sigurâts di vê il permès di sogjorno ancje par vie che il fradi dal re al veve sposât une taliane un an prime.
Ma ae fin dai agns 60 e alc, l'emigrant che al rivave li, o scuen dîlu en passant, al podeve sei rimandât indaûr se nol voleve fâ un dai mistîrs che il paîs al veve bisugne. Esempli, se nol voleve fâ il minadôr al jere rimandât indaûr in Italie!(Altri che cumò:-)
O continui: Dopo dai spagnûi, i grêcs, po ve i turcs e daspò i marochins, i tunisins, e vie indenant. Man man che un emigrant si adate al rive a une posizion sociâl plui alte e al va a stâ in tun gnûf cuartîr. A restin li dome chei che no si adatin sul moment par vie de lenghe o plui indenant par vie de religjon che, volê o no, a je par lôr un handicap volontari che ju impedis di mascedâsi a nô o ai gnûfs imigrants.
Dit chest, mi plasin lis contis cun tune biele fin e si ai di fâ un coment tant al vâl che al finîsi ben ancje chel e
tant chi no mascedin lis religjons, ti disarai che tal gno cuartîr, se ducj i stranîrs a fossin stâts mandâts a cjase, no si varès plui vût i panetîrs marochins, i emporis turcs, i dentiscj grêcs o iranians i ristorants e negozis di dutis lis etniis e jo no varès podût dî che lassant il Friûl, si ai pierdût alc no mi à zovât nuie.
Usti, o ai di vê fat un coment plui lunc de conte ma le domenie nol conte:-)
Mandi,
-
-
Nelo, soi dacuardi che chei che a son rivâts achì cuindis o vincj agns indaûr àn lavorât, e se a no son tornats a fâ la cjase intal lôr paîs le àn fate o comprade achì, e àn fat ben. Jo mi riferivi ai "ultins rivâts", vâl a dî a chê sdrume di int che e rive chi di no si sa ce bandis, cence un mistîr e cence un carantan in sachete e che nus tocjarà mantignîju in vite, cuant che ai nestris fîs ur tocjarà cjapâ la valîs e lâ pal mont. No je cuistion di bon acet, no puedin gjavânus il pan di bocje se no 'nd è nancje par noaltris. Il pape e cetante int cu la panze plene e cul puest sigûr a tabain ben, ma tante int a no rive a la fin dal mês, cui pensie par lôr? La nestre puare Italie e je piçule e malcuinçade e no si pues meti un etolitri di aghe intune butilie di litro.
Mandi


text:
Par difindi la politiche dal so Guvier cuintri l’acet de imigrazion di puare int de Afriche, che in Italie e in Europe e cîr lavôr e ripâr das persecuzions, l’onorevul Berlusconi al à dit che nol vûl savênt di une Italie multietniche. La Glesie taliane e chê furlane, in particolâr, ma ancje tancj altris, i àn rispuindût che lui al è cuintri une realtât taliane bielzà multietniche tai fats. Che viers di jê e covente solidarietât umane e sociâl, e no dome fâi cuintri. Tignint ancje cont che la plurietnicitât no va combatude come che e fos la peste, par vie che invezit e je une ricjece e une risorse, che cun jê si à di savê convivi miôr che si pues sedi in Italie, sedi in Europe e tal mont. O volìno sotans ducj chei che no son di piel e di culture come i talians?
No si à di dismenteâ mai che putrops di lôr (come i talians e i furlans emigrants) une volte achì, a son doventâts brâfs lavorents, sot paron e cence paron, che a pain lis tassis e i contribûts al INPS e che a produsin, secont l’ISTAT, il 10% dal PIL talian complessîf. Se cualchidun al è un lazaron, no ‘ndi sono ancje tra i talians e i furlans?
Cheste politiche di Berlusconi, e di ducj chei che le pensin come lui, e je di stamp sostanzialmentri razist e e va cuintri la solidarietât, la civiltât umane, i dirits previodûts de Costituzion de nestre Republiche, de Union europeane, dal ONU. E che e va, purtrop, a gnocis cu la politiche dal nazionalisim talian, di diestre e di çampe, cuintri i dirits ae pupilance des minorancis etnichis e linguistichis presintis tal Stât talian. O vin vût di spietâ la gnove Costituzion de Republiche democratiche taliane, nassude parsore la cinise de monarchie sabaude e dal fassisim, par rivâ a proclamâ al art. 6 de Cjarte che «la Republiche taliane e tutele lis minorancis linguistichis». Di chê volte, tal 1947, i son volûts altris 52 agns par che, finalmentri, tal Dicembar dal 1999 il Parlament talian al des il bon acet ae leç n. 482 pe tutele des minorancis storichis di Italie, comprendude chê furlane.
Di chê volte, ancje se a son stâts fats pas impuartants pe incressite de identitât de nestre int, sedi tes scuelis, che tai Ents locâi, che tai mass media e te interie societât civîl, o sin putrop simpri sot pression par fâ rispietâ pardabon la Costituzion, la leç 482, lis Declarazions europeanis. Baste pensâ al ricors ae Cort costituzionâl cuintri la leç regjonâl pal furlan, presentât dal Guvier di centri çampe di Prodi o ai tais, simpri plui pesants, che i diviers Guviers nazionâi, comprendût chest ultin di Berlusconi, a stan fasint ai finanziaments pe valorizazion des lenghis di minorance, previodûts simpri de leç 482.
Curtis e che si tocjin, inalore. Il proclame cuintri la multietnicitât nol è dome cuintri i africans e i extracomunitaris. Al è ancje cuintri dutis lis minorancis linguistichis di Italie, cjapant dentri ancje il furlan. Lu vin capît ben e i fats a van, purtrop, in chê direzion. Par chest o fasarìn ben a pensâ di meti in moviment ducj i democratics, ducj i furlans. Par rivâ fin al President de Republiche e al Parlament european.
ARNALT BARACÊT
CURTIS E CHE SI TOCJIN. La Italie e je simpri stade multietniche............
Par difindi la politiche dal so Guvier cuintri l’acet de imigrazion di puare int de Afriche, che in Italie e in Europe e cîr lavôr e ripâr das persecuzions, l’onorevul Berlusconi al à dit che nol vûl savênt di une Italie multietniche. La Glesie taliane e chê furlane, in particolâr, ma ancje tancj altris, i àn rispuindût che lui al è cuintri une realtât taliane bielzà multietniche tai fats. Che viers di jê e covente solidarietât umane e sociâl, e no dome fâi cuintri. Tignint ancje cont che la plurietnicitât no va combatude come che e fos la peste, par vie che invezit e je une ricjece e une risorse, che cun jê si à di savê convivi miôr che si pues sedi in Italie, sedi in Europe e tal mont. O volìno sotans ducj chei che no son di piel e di culture come i talians?


text:
Moreno Persello al nas a Buie tal Fevrâr dal ’58. Tal 1970 al tache a vore vie pal Istât par comprâ il Garelli di Cross che al costave 215.000 liris. Za in chei agns al cognòs e al frecuente i prins motocicliscj a la americane, cun Triumph, BSA, Sportsters e Nortons, e di chê volte al è simpri restât in chel ambient particolâr. Tal 1986 e ven coniade la peraule «MOTÂRS» par definî chê inglese di «BIKERS» e dâi il non al club che, tal 1987 al organize la prime Biker Fest a Vilegnove di Sant Denêl. Tal 1991 e nas ancje la riviste di chel setôr motociclistic che si clamarà Bikers Life e par tancj agns e sarà la uniche riviste fate in Friûl e distribuide tes ediculis di dute Italie.
Chest an o sês inmò a Osôf, ma cemût e cuant nassie la Bikerfest?
La Biker Fest e nas tal ’87 par ospitâ in Friûl e fâ cognossi la nestre biele tiere a ducj i amîs forescj che si cognosseve za in chê volte, e che a jerin tancj za ta chei agns: todescs, austriacs, ma ancje francês, svuizars… Chest an i festezìn par esempli il fat che, colât il mûr di Berlin a Novembar 1990 o sin lâts sù là sù (1000 chilometris) a cognossi chei amîs che o cognossevin nome par letare, al jere ai 14 di Avrîl dal 1990 e, dopo nodârs e cjartis infinidis o sin rivâts a puartânt a la Biker Fest di chel an, ben 35 de ex DDR. La riviste todescje di setôr nus à fat i compliments. O jerin stâts i prins, ancje dai todescs, ma la stampe taliane no à dât nissun rilêf a chest. Il setôr Custom nol interessave inmò in chê volte. Chest an a tornin pai 20 agns di ricorence!
Nus dâstu cualchi numars statistic su la manifestazion 2008?
E je stade ploie su dute Italie e su dute Europe ta chei dîs, mi plâs ricuardâ invezit chê dal 2000 che e à tocjât 30.000 (trentemil) personis e di chestis 1/3 di forescj. O vevin puartât pe prime volte in Italie (e nissun al fat inmò no la stesse robe) une gare di campionât european di Stunt Man Free Style (nissun nol cognosseve la specialitât fûr di nô in chê volte), o vevin ducj i plui grancj campions de Europe a la Biker Fest e o vevin ancje une gare Nazionâl di Dragsters, fate te zone industriâl di Riul a Osôf. Par no periculâ o vevin adiriture tornât a asfaltâ la strade a nestris spesis!
Cui jerino i Motârs?
A jerin passionâts di motos e di motoraduns che a vignivin di altris clubs furlans: Black Shadows, O’Konnors, Free Eagles, par esempli. Magari cussì no, doi nus àn lassâts: Mauro e Michele. Chei altris a jerin Francesco, Paolo, Jimmi, Sid, Loris, Claudio, Roberto, Arly, Innocente, Luca, Marzio… int che e faseve plui di 25.000 chilometris ad an nome di motoraduns di Bikers.
E vuê cui sono?
Il club al è stât sierât a la fin dai agns ’90 e cumò la fieste e je gjestide di une associazion. La plui grande sodisfazion dopo vê sierât il club e je che, vint coniât il non «Motârs» in lenghe furlane, ducj i motocicliscj furlans cumò si clamin Motârs! Une grande sodisfazion par ducj nô che o vin fat part dal club dai «Motârs Friûl», si sintìn un pôc i gjenitôrs di ducj.
Cuâl isal il rapuart tra la dimension internazionâl e la dimension furlane di chest grant event?
Nus plasarès podê valorizâ di plui il Friûl in chest contest, specialmentri parcè che o vin une grande visibilitât internazionâl, baste cjalâ i ingrès dal sît www.bikerfest.com. Magari cussì no, o sin ducj professioniscj impegnâts e no rivìn a stâ daûr a la burocrazie che e sarès necessarie par imbastî ben i contats sul teritori, par esempli Comunitât Culinâr, Montane, Le strade del vino e dei castelli, il pressut di Sant Denêl, i museus, il mototurisim. Spes o sin stâts cjapâts sot gjambe parcè che forsit no rompìn lis scjatis avonde ai alts livei. Ma a varessin di jessi lôr a capî chest e no noaltris a domandâ la caritât, ti parie? Nô o sin plui che disponibii a metisi a disposizion ma no trop a bati casse, no vin chel caratar. Ma stant che o fasìn publicitât su 70 rivistis internazionâls, se nus dessin un francut par paiâ un pocje di cjarte o podaressin stâ miôr ducj!
Vêso cualchi contat cun grups che a rivin di altris minorancis?
O vin ospits che a son spes premiâts che a vegnin di ogni bande dal mont, ancje de Americhe dal Sud e dal Nord, de Australie, e po Catalans, Bascs, Sardegnûi, ma ancje Calabrês, tantonons de Sicilie, di ducj i Paîs de Europe dal Est, Russie, Republiche Ceche, Svezie, di ogni bande. O vin articui scrits su la fieste (si puedin viodi sul sît li che o vin i comunicâts stampe internazionâi) ancje in cirilic e gjaponês. Biel no?
Christian Romanini
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +


text:
#14 – Une Punto blancje
La machine e someave lâ di bessole, cuasi sbrissant sul asfalt in chê sere di Lui. Il cjalt morestât di une brise frescje al faseve inamorâ i crots e sgrasaiâ lis cialis intune cjante infinide.
L’Istât al voleve za tacâ a finî. Ce pinsîrs di fâ e ce stupide jê a pierdi timp a cuistionâ su la fin che e tache! Lis mans sul volant, Angela e distudà la radio par gjoldisi chel moment magjic. Un cjavrûl, doi cjavrûi te boschete a drete! Ce biei! A vegnin fûr dispès ae ore dal tramont. Il passaç tra dî e gnot al strie i oms e i nemâi, al stice l’istint. E al sbreghe il confin jenfri ce che al è vêr e ce che no si sa. 20:08, ore di cene. I vevial lassât alc di mangjâ o varessie vût di fâsi di cene jê? Cu la code dal voli e viodê lampâ il telefonut, sigûr un whatsapp di Fabio che le visave.
La machine e someave propite lâ di bessole intant che Angela e pierdeve masse timp a cjalâ chel messaç. La Punto blancje e cambià corsie e e saltà il fossâl alt de Pontebane planant cun gracie su lis agacis sot. Po, come intun libri fantastic, la machine e cambià direzion, alçant il mustic viers il cîl, cence nancje vê mai tocjât tiere. Angela e alçâ lis mans dal volant, lizere. Fabio al varès fat cence di jê. I jere ancje passade la fam!
La Punto blancje e jentrâ cence rumôr ta chel grant nûl blu striât di zâl che al coronave il cîl. Sparniçadis dulintor a berlavin lis grandis maglis colôr di rose, viole e blanc. Lis lûs dai paîs, sot, a deventavin dome un tapêt di piçulis storiis simpri plui lontanis che a slusivin tal lôr adiu cidin. L’aiar al pulsave. Angela e viodè lis primis stelis, e sierà i voi. Adiu.
di ***
#1***


text:
dissabte, de setembre 19, 2009
Peule
Probabilmentri e je la peraule juste par descrivi lis ultimis dôs zornadis... îr orâl di OR, savevi dut, chel bastart al è lât a tirâ fûr dôs domandis une plui impestade di chê altre, cu la prime mi la soi gjavade, cu la seconde no... Se lavi dôs setemanis al mâr invezit di studiâ al jere miôr, di sigûr no blestemavi a chei livei. Che soi sfigât a voltis lu savevi ma mâl cussì no... po par tirâmi sù lis ai provadis dutis, zuiâ a trivial pursuit (e soi rivât ultim jo che soi campion uficiâl...), PES (e o vin finût la partide in vot, cun trê sconfitis di file), po stamatine o ai ancje pierdût al bus par lâ in stazion e o ai scugnût fâ ugo bassi-stazion corint. Miôr sta cuiets e spietâ che la peule cjaledi di une altre bande.... bon a la fin al gnervôs al reste, soi ancje che o ai di decidi se passâ ae benedete lauree magjistrâl, che lunis a scomencin lis lezions... ce mês di miarde. bon no dal dut, a la fin o ai ancje fat alc altri par fortune, soi lât a viodi i Coldplay a Udin cun A., biele coreografie ancje se no savevi lis cjanzons ;-D, e tra l'altri o ai ancje ospitât cinc amighis di L. che no savevin dulà lâ a durmî, ancje se chest al à volût dî fâsi un biel udin-grau dopo dal concert... soi lât un pâr di voltis in bici ancje se o ai za pierdût la forme, soi lât a viodi i Sud Sound System, biel fûr pal vin che mi soi stronfât intor ... si podarès ancje salvâ il mês ae fin.... ancje Avost, ben la prime metât, cun vacancis in Abruç e pe prime volte ancje in Molise (Molîs?), aka la regione che non esiste. Biei puescj, nature di gjoldi, paisuts su pai monts come une volte... un pôc come lis Marchis, ma doi secui fa. Biele ancje la cueste, mi à sorprindût Termoli (e ancje Vasto al merte une visite, e no dome ae Marine famose pai locâi :P). Bon par tignimi sù il morâl par fortune o larai di sigûr in Norvegje a cjatâ L. a metât Otobar e po a Novembar crodi ancje a Valencia... viva (la vida)
Subscriure's a: Comentaris del missatge (Atom)


text:
In chestis caloradis di Avost si sintin grandis discussions e dibatits e reazions su la cuistion de bandiere taliane, sui dialets di insegnâ tes scuelis, se al è miôr cjantâ cul «elmo di Scipio» sul cjâf che si è pronts a murî al riclam di Rome o se al è miôr gambiâ sunade e solfe… Il Cuirinâl al sburte par che si spessei a progjetâ i preparatîfs par une grande celebrazion dai 150 agns de unitât di Italie (2011), che par nô furlans e varès di colâ cualch an plui tart.
A pre Antoni cierte retoriche no i è mai lade jù. I simbui a puedin vê un sens se a rapresentin valôrs umans, culture, rispiet, valorizazion des diviersitâts, no arogance, prepotence. Il concet di unitât, sedi te glesie, sedi tal stât, sedi in cualsisedi organisim, nol à mai di coincidi cun uniformitât che al è sinonim di nivelament, impuariment, miserie o mancjance di ideis. E sarès une unitât tal bas.
La riflession che o presentìn e comente un articul dal Messaggero Veneto che al veve criticade la iniziative di fâ nassi il Forum di Aquilee: un organisim metût adun di un grop di inteletuâi cul fin di progjetâ un decentrament te regjon che al tignìs cont des specificitâts dal nestri teritori.
pre Roman Michelotti
No sai ce che al sucêt di altris bandis ma chi di nô, a pene che un al propon alc di serio o almancul di gnûf, a colp si invie il coro di chei che no àn mai dit ni fat nuie par meti in vuardie dai pericui. In chest câs il pericul al è dât di Bossi e dal so parlament di Mantue a nivel statâl e dal Forum di Acuilee cul so Stât federât di Acuilee a nivel furlan. L’alarmi al ven dât di une sentinele simpri cui voi spalancâts e lis orelis spiçadis, che in ducj chescj agns e je stade un pont di riferiment culturâl, pulitic, economic e necrologjic di grande luciditât: Il Messaggero Veneto, te persone dal so diretôr Sergio Gervasutti.
Gervasutti al è dacuardi che «talune specificità (lingua, cultura, tradizione) sono non solo da tutelare, ma anche da sostenere per accrescere il comune denominatore di civiltà». O vin gust. Nus varès plasût che il gjornâl al fos stât simpri di cheste idee, ancje cuant che al sunave dutis lis trombis dal nazionalisim cuintri dai furlans e slovens. Ma si pues simpri convertîsi. Par esempli, metint inte testade «Friulano» invezit di «Veneto». A àn gambiât non a partîts storics e adiriture comunitâts internazionâls ben plui impuartants dal nestri impuartant imprest di informazion.
Il diretôr al à pôre che il stât talian si sfruçoni inmò di plui e che la idee di meti sù un stât di Acuilee nus fasi tornâ a la barbaritât dai Comuns medievâi.
Prin di dut ancje un vuarp al sa che la Italie e je stade fate te maniere piês che si podeve fâle: umiliant dutis lis ricjecis culturâls che le vevin fate uniche tai secui. Invezit di cjatâ un denominatôr comun che al tignìs dongje, tune largje autonomie, popui di lidrîs e di sensibilitâts storichis completamentri difarentis, a àn preferît meti sù un baracon fondât su la mitologjie romane, su la prepotence dal plui fuart e ignorant e su la pigrizie mentâl di un centralisim burocratic paralizant. Cul risultât che cumò o vin cetant mancul Italie di chê che o vevin tal imprin, parcè che a àn vuadagnât i furbos e i traficons e lis comunitâts piçulis di dimension ma grandis di storie si son cjatadis cjamadis di debits e rapinadis di ogni fruçon di identitât. Nol è che Bossi al disfi la Italie. Al à dome capît che la Italie e je za disfate e che si pues salvâsi dome tornant ognun a gratâsi la sô rogne e a ripiâ ce che al reste dal so patrimoni.
Il federalisim al è alc di plui dal decentrament aministratîf e des tassis. Al è un fat di culture, di lidrîs, di condizions psicologjichis par sintîsi vîfs e par produsi bens materiâi e spirituâi. In chest il Forum di Acuilee al va tant plui indenant te direzion juste. E plui che berlâ al pericul, si varès di intuî il vantaç e judâ a cjatâ la maniere di concretizâ politicamentri e aministrativementri une idee sacrosante, poiade su la storie e sul rispiet e no su la ignorance e la prepotence.
«Ma no isal pericul di tornâ ai Comuns medievâi?», si domande preocupât il nestri «Grillo Parlante».
Se si à dome un pêl di culture e di libertât e luciditât di analisi, si scuen ameti che se al è stât un timp che la Italie e je stade vive, creative, fantasiose, splendide, al è stât chel dai Comuns, cuant che ogni comunitât si sintive responsabil in prime persone dal so distin. Tant che i Comuns a àn fat spudâ balins a imperadôrs e a papis, cu la cuâl che cumò nus ridin ancje i claps. E se o podìn vivi di rendite e sperâ che i forescj a vegnin ancjemò a viodi alc di biel, al è in gracie di chê stagjon furtunade. La ditature, lis sfuarçaduris, la prepotence, il nivelament a puedin produsi dome vitimis e int distudade.
Ma par prevignî il pericul, plui ipotetic che reâl, di sierâsi, il Forum di Acuilee al situe il so Stât federât tal contest european, là che lu à metût la storie e la gjeografie e là che al pò cjatâ il so spazi vitâl origjinari. Lis robis che vuê a funzionin di mancul e a costin di plui a son lis realtâts intermediis, i stâts nazionâi, nassûts cu la prepotence e la ideologjie, che a scjafoin al interni o a stentin a vierzisi al esterni. Par che i furlans a rivin in Europe, come che a àn simpri stât e al è lôr dirit, l’ostacul nol è il Friûl o Acuilee, ma la Italie. E nissun nol pues obleâmi a acetâ par fede ce che al è nassût cence di nô, cuintri di nô e che nus sta copant di ogni bande.
Gervasutti, volint fâ l’ironic ma cence grande furtune, al scrupule che cualchi mataran, fanatic di Bossi o di Strassolt, al meti sù la Republiche di Braulins. «C’è già il ponte – come dice un antico canto friulano – e vi si possono smerciare i luvins». Veramentri a Braulins al sarès ancje alc di plui: une comunitât, une storie, un teritori, une lenghe, une economie e v.i. Ma parcè no varessino di metisi dibessôi chei di là dal puint, cuant che in Italie o vin mil republichis mancul dignitosis e racomandabilis dai braulinês? No vino la Republiche di Corleone cul so concentrât di mafie, la Sicilie cu la sô indipendence legjislative, la Campanie che e à cjapât il stât come une diligjenze di assaltâ, Triest che al condizione e al rapine dut il teritori regjonâl, i partîts e lis curints dai partîts, i sindacâts de triplice e chei autonims, la magjistradure, la Fininvest, i ferovîrs, i pilotis e in gjenar i privilegjâts rispiet ai comuns mortâi? No si isal inacuart che lis unichis republichis che purtrop a funzionin e a parin a remengo la Republiche, a son chês che a àn plui fantasie tal imbroiâ il stât e plui fuarce tal ricatâlu?
In cheste situazion tragjicomiche i furlans a varessin di jessi i unics a sacrificâsi par salvâ la patrie. Ma si rivial? E ur tocjal dome a lôr? Po stâi che, sacrificantsi pe Republiche taliane, si sigurin il paradîs. Ma Sant Pieri vierzaraial la puarte a int stupide, vuarbe e smemorade?
pre Antoni Beline
La Patrie dal Friûl n. 6, Lui 1995 (918 de Patrie) pagj. 9
CULTURE – IL FERÂL. La Republiche di Braulins. Parcè no?............
In chestis caloradis di Avost si sintin grandis discussions e dibatits e reazions su la cuistion de bandiere taliane, sui dialets di insegnâ tes scuelis, se al è miôr cjantâ cul «elmo di Scipio» sul cjâf che si è pronts a murî al riclam di Rome o se al è miôr gambiâ sunade e solfe… Il Cuirinâl al sburte par che si spessei a progjetâ i preparatîfs par une grande celebrazion dai 150 agns de unitât di Italie (2011), che par nô furlans e varès di colâ cualch an plui tart.


text:
par continuâ la conte di Nelo Malisan
Pense Nelo, o stoi preparant une presentazion pe serade di osservazion astronomiche de Lune di sabide ai 19 di setembar, oltri al eclis di Lune dal 28, e sgarfant te RET par cirî cualchi curiositât, o soi finît ta un sît di fantasience là che a contin dal sbarc di Armstrong su la Lune intal mâr de Trancuilitât. E disin che, pene metût il pît sul teren lunâr tal 1969, il mitic Neil al vedi viodût une nule di fum e une puce une vore strambe vignî sù di un cratêr, e daspò un moment al vedi sintût di lontan un “Mandi, di dulà vegnistu?” businât a dute vôs.
“And you, who are you?” E tu cui sêstu? i domandè Neil.
“O soi Setim, a ‘derin altri sîs prin di me, furlan di Talmassons migrât tes Americhis tal 1929”.
“What are you doing here?” Ce fâstu di chês bandis ca vie.
“Soi ca par un sbalio de NASA, ca mi à mandât sù cuntune da lis primis missions Apollo, e po dopo a no son stâts plui bogns di puartâmi indaûr”.
“And how the hell do you survive here” E cemût fâstu a vivi ca vie?
“O vevi nulît la trapule e prin di partî o vevi jempladis lis sachetis di grignei di blave di Mortean e cuatri rasiçs di Merlot, come ch’o vevi fat prin di partî pes Americhis, e a lis ai plantadis su la Lune. O vîf di polente e vin, vûstu cerçâju?”
“Why not, let me taste your polentevin” Parcè di no, cercìn la tô polentevin.
“A ti plasie?” i domandà Setim
“Excellent your food, would you like to come back on Earth with us?” Une vore sauride la tô pitance, vûstu tornâ indaûr su la Tiere cun noaltris, i disè Neil.
“Aromai o soi vecjo, e ca vie a no ai sparagnât nuie, cemût fasio a fâmi sù la cjasute e par di plui cence nancje la pension, al è miôr ch’o resti ca sù a spietâ cualchi altri furlan par saludâlu cuntun Mandi”
“If you want, I can spend a word for you with NASA management, but whether you want to stay here, I surely can arrange for someone, better a women, to join you with the next Apollo mission” S’a tu vuelis o pues meti une buine peraule cun chei de NASA par fasiti vê la pension, ma s’a tu vuelis restâ ca sù o i dîs di mandâti cualchidun, magari une femine, cu la prossime mission Apollo.
“Sâstu ce ch’a ti dîs Neil, o soi stât tant ben fin cumò cence vê rompi scjatulis ator, ch’a no savarès ce sielzi”.
“Well is up to you, let me know something before my leaving, Mandi Setim e graciis pe polentevin” Benon a tu âs di decidi tu, fasimi savê alc prin ch’o torni indaûr, Mandi Setim e graciis pe to polentevin.
“O soi content Neil, ch’a tu vedis imparât a dî Mandi”
di Bepi Zefon


text:
#20 – Colm di gnot
A ce pont ise la gnot, sentinele? Ghite e prove a recuperâ il rest di chês peraulis che i rivochin tal cjâf, ma il so pinsîr al è inclaudât su la flebo che e vongole parsore dal jet. Di trat in trat, perlis licuidis si distachin dal infinît par butâsi tun vueit che al tache a ingrumâ simpri plui sostance. Une sorte di clessidre pronte a decidi il so destin. Ce sucedaraial ae fin di cheste zornade glotude dal scûr?
Insom de cjamare, Fidrì al polse involuçât tes bausiis di cualchi sium. Lu à odeât, par un marilamp, lui e la sô mentalitât pratiche, lui e il so cjapâ in man la situazion, lui e il so cjalâle intai voi par sfantâ vie cualsisei sperance. Che forsit al sarès lât dut ben, forsit il mâl si sarès bonât, forsit il sanc le varès finide di spissulâ jù des gjambis.
Lui, invezit, le veve tirade sù intant che, scrufuiade intal bagn, e cirive di scancelâ la sdrasse rosse che le compagnave, le veve blocade te sô smuarse e le veve obleade a montâ te veture.
Inte corse cence timp viers l’ospedâl, cui voi che a tacavin a studâsi e il cuarp simpri plui frêt e smavît, e veve sintût Fidrì fevelâ cun cualchidun lontan. Metalic. Mecanic. Miedi. “Sta perdendo il bambino”. Cemût si jerino permetûts di dî une robe dal gjenar? Ce savevino lôr di cemût che e stave? Di ce che al sarès sucedût?
Ghite e pare indenant lis imagjins di jê cu lis gjambis viertis, dal zovin che i sgarfe dentri e si ricjate intune sale di spiete, cu la infermiere che i dîs intun rideç che nol rive a no jessi formâl: “È giovane, avete tutta la vita davanti”.
A ce pont ise la gnot, cuant che la muart di un frut e à il valôr di un refudum speciâl butât intal sac? A ce pont ise la vite, cuant che tu ti cjatis in creste su la sclapadure che e divît il prime dal dopo? A ce pont isal che il fîl ingropât dal destin al rive a tornâ a tiessi il so ricam?
Ghite e siere i voi. “Al ven dì e po e torne gnot; se o volês domandâ, domandait, mendaitsi e vignît”. Une lagrime e cor sui smursiei colôr di rose.
di***
#***


text:
Vierse: gleseute de B.V. Lauretane
Home Trois Troi Furlan Seconde tape Vierse Foto 3
Aiello - Cormons
Une visite e merete la Gleseute dedicade ae B.V. Lauretane pai rafinâts stucs tart barocs che a disin che a sedin di G. Pacassi (1682). Par solit e je sierade, ma spostant la protezion basculante de clavarie - si viôt propit l'altâr maiôr.
Steme comunâl
di Romans dal Lusinç
Aiello - Cormons
Steme comunâl
di Romans dal Lusinç
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
Burgenland (152) Güssing / Stegersbach, Jennersdorf, Mittelburgenland, Neusiedler See, Oberwart / Bad Tatzmannsdorf
Kärnten (38) Nassfeld-Hermagor-Pressegger See, Nationalpark Hohe Tauern in Kärnten, Nockberge / Bad Kleinkirchheim
Oberösterreich (106) Bad Hall / Kremsmünster, Bad Ischl, Hausruckviertel, Innviertel, Mühlviertler Alm, Nationalpark Kalkalpen Region, Vitalwelt
Steiermark (237) Graz & Umgebung, Murtal, Oststeiermark, Süd- und Weststeiermark, Thermenland Steiermark
Tirol (8) Ötztal, Olympiaregion Seefeld, Tannheimer Tal / Reutte / Lechtal, Wilder Kaiser, Zillertal


text:
La Setemane de Culture Furlane, inmaneade de Societât Filologjiche, e à screât il sô fis calendari ai 6 di Mai cuntune serade che e à metût dongje une rievocazion dople: chê dai 45 agns dal taramot che intal 1976 al à metût in zenoglon la nestre tiere, ma ancje i 75 agns di un altri moment di chei che a somein fats di pueste par mostrâ cemût che i furlans a son bogns, intes dificoltâts, di resurî ogni volte che la Storie e mande in cinise dut ce che a àn tirât sù. Si trate de jessude dal prin numar dal nestri gjornâl, “La Patrie dal Friûl” , vôs di un popul che no si rint e che al vûl simpri tornâ a cjapâ in man il so destin dopo che lis disgraciis lu plein. La riviste e vignì fûr tal 1946, intun moment là che e fo buine di deventâ un pont di riferiment par dut il mont autonomist che al sostignive la nassite di une Regjon furlan distacade dal Venit.
◆ Dopo dal Venteni fassist, là che il teritori de otave provincie venite al jere stât ridusût a “Sentinele de Patrie”, a vuere finide e jere saltade fûr cence pôre e cuntun grant morbin une minorance visionarie che e pandeve la convinzion ferme che dome une entitât aministrative autonome e podeve garantî un avignî ae nestre comunitât, che di Cjaurêt incà e veve paiât un presit di no crodi aes ambizions dal nazionalisim talian. In chê minorance a jerin cerviei no di pôc: come chel di Tizian Tessitori, pari de Associazion pe Autonomie, di Pieri Pauli Pasolini, che al veve fondade la Academiuta de Lenga Furlana, e di Zuanfranc D’Aronco, che al fo la anime dal Moviment Popolâr Furlan pe Autonomie. In chel trop di inteletuâi che si meterin dongje sul troi de identitât, e jere ancje la poliedriche figure di pre Josef Marchet, che al inizi dal 1946 al decidè di dâ cuarp a un imprest di comunicazion che a chel moviment i mancjave, e cussì al podè fâ il licôf di cheste “cjase di cjarte” prontade pai furlans, o ben “La Patrie dal Friûl”. E jere (e ancjemò in dì di vuê e continue a jessi) un sfuei indipendent che il predi di Glemone al veve creât insiemi a un altri om di valôr, che come lui al jere stât perseguitât dal Fassio: al jere il dentist Felix Marchi, che cu la femine Maria Del Fabbro (prime femine a direzi un gjornâl in Friûl) al fo la colone dal periodic par cetancj agns.
◆ Marchet e Marchi, il predi e l’anarchic: il ritrat vivarôs di chê strane cubie, scrit di un dai zovins colaboradôrs di chel gjornâl, Lelo Cjanton, e let di Carlotta Del Bianco, al à screade la schirie di testemoneancis che a son ladis in onde in direte streaming sul sît www.setemane.it par tornâ a passâ fûr la storie di une testade che e à fat epoche. Dopo dal salût dal president dal consei regjonâl Pier Mauro Zanin e de analisi dal president de Sff Federico Vicario su la figure di Marchet, lis variis fasis de vite de riviste a son stadis contadis dai diretôrs che a àn vuidât il periodic intai ultins agns. Fidrì dai Ros (Federico Rossi) al à contade la rinassite di tantis esperiencis culturâls intor de lenghe furlane ae fin dai agns Otante, e po pre Romano Michelot al à let une memorie scrite di pre Toni Beline par memoreâ la sô direzion, une des plui autorevulis che il sfuei al vedi mai vût. Dree Venier al à fat il pont su cemût che intai agns Doi mil, dopo de muart di pre Toni, un trop di zovins colaboradôrs al sedi tornât a stiçâ la riflession sul Friûl di vuê in maniere origjinâl e dinamiche. Su chel troi si è inviade ancje Erika Adami, che e à ricuardât cetant impuartant che al è il contribût des feminis ae realtât furlane, tant che “la Patrie” – e à dit – “e varès di clamâsi Matrie”.
◆ A sierâ la serade, che e à vût un bon sucès di public e tancj coments positîfs di bande dai letôrs e no dome, a son stâts i intervents di Diego Navarria, che al à fevelât de iniziative “La Patrie sot dal tei”, e dal president de Clape culturâl La Patrie dal Friûl Dree Valcic, che al à ricuardât cetant che chest gjornâl al à dât intai agns ae comunitât in tiermins di fuarce identitarie, e trop che la sô vôs e sedi discomude, parcè che e je la cussience critiche di un Friûl che tancj no volaressin scoltâ.
“La Patrie” intai agns ogni tant salacor si è fermade, ma no si è mai pierdude ni smamide: anzit, e à simpri cirût di jessi la cjase di ducj i furlans che a refudin la sotanance e che a volaressin lâ di là des lagnancis, che invezit no coventin a nuie.
◆ La domande che e ven spontanie e je: cuissà ce che a disaressin vuê i fondadôrs de nestre testade? Saressino contents e braurôs o nus patafaressino cun dute la lôr energjie? No je par sigûr cheste la Regjon che lôr a varessin volût, ma cence di lôr la Regjon forsit no sarès nancje nassude. E forsit nol sarès stât cussì fuart nancje il spirt identitari che nus à puartât fûr dal troi de disperazion e de rassegnazion dulà che il taramot al podeve menânus, cuant che buine part de nestre int si è cjatade di bot cence un cuviert sul cjâf e tal mieç di un mont ridusût in maseriis. La lezion di 75 e di 45 agns indaûr nus mostre che se intune comunitât a son cussience e vision, ogni rinassite e je pussibile. E in timps di ripartence dopo di une pandemie che chenti e à fat lis vitimis di trê taramots, chest messaç al è insiemi un sproc fuart e ancje un segn di sperance, par dâ forme a une gnove ricostruzion che e vedi lidrîs fondis par fâ cressi il Friûl di doman, che no si dismentei di ce che al è stât îr. ❚
INTE SETEMANE DE CULTURE FURLANE. Fieste pai 75 agns de “Patrie”, la “cjase di cjarte” di ducj i furlans, une vôs libare e identitarieWalter Tomada
La Setemane de Culture Furlane, inmaneade de Societât Filologjiche, e à screât il sô fis calendari ai 6 di Mai cuntune serade che e à metût dongje une rievocazion dople: chê dai 45 agns dal taramot che intal 1976 al à metût in zenoglon la nestre tiere, ma ancje i 75 agns di un altri moment di chei che a somein fats di pueste par mostrâ cemût che i furlans a son bogns, intes dificoltâts, di resurî ogni volte che la Storie e mande in cinise dut ce che a àn tirât sù. Si trate de jessude dal prin numar dal nestri gjornâl, “La Patrie dal Friûl” , vôs di un popul che no si rint e che al vûl simpri tornâ a cjapâ in man il so destin dopo che lis disgraciis lu plein. La riviste e vignì fûr tal 1946, intun moment là che e fo buine di deventâ un pont di riferiment par dut il mont autonomist che al sostignive la nassite di une Regjon furlan distacade dal Venit.


text:
La gnot di Barbe ‘Sef
«Lis sintistu? A son lis civuitis dal bosc taiât. E usgnot a cjantin par me. Mi clamin me. Il gno non. Par fortune che il butilion de sgnape al è plen. La sgnape che mi jude a vivi o a murî». Barbe ‘Sef. Ce ti sêstu insumiât in chê sere? La ultime. Cui lavris crevâts de fiere, i dêts des mans secs e fuarts tant che ramaçs di noglâr. Striçâts de fadie, ingrimpâts su lis pleis di une vite ledrose. Fûr al businave l’aiarat de gnot plui scure.
Al criçave il len dal cjast, e mans
di buere a tucavin sui scûrs.
Ce çavariavistu mai intal spudacj impastât di chês peraulis che no volevin saltâ fûr claris, puçolentis come che a jerin di tabac e di garbin! Ombre di spirt, la mari de gnot, a tormentâti.
A sgrifâti il stomi, a sgarfâti dentri de anime, a roseâ il sium cjoc che ti businave sot des ceis dai voi.
E fûr, glace e tormente.
Tiere nulinte di jerbe muarte e di pantan brusât de zulugne. Dentri, stiç di cjalderie infrusinide, larin cence fûc, che il len brusât si consume.
Jerial il lôf che al berlave cu la sô vôs lamentose di fam e di marum?
O la tramontane? Sium. E intal sium un prât di seselâ. Falcet che al sofle planc su fen e rosis.
E la tô man, brusade tant che la muse di fadie, a strenzi il len, a sanganâ cu lis sôs sclesis incugnadis sot de piel. Dentri de sachete, une gruse di pan neri, une croste di formadi.
Une vite cence sparagn e piert la robe. E cence robe, l’om nol è nuie.
Oh, la vôs de mont, il sunsûr dal bosc intal cûr de gnot al pâr un vaî lontan tant che di creature muarte cence il confuart de aghe sante, condanade al Infier di chel Diu tiran che jenfri i claps de tô cjase ti à slacât, voluç di peçots e di vues, rabie e torment. Ducj i pas dal mont a cjaminin tal scûr, sù, fin su la spice plui alte, là che al svole il falchet, cret par cret, batint il troi a fuarce di blestemis. E in chel grim scûr come di mari nere, la vite, misteriose, si trasforme. E cambie la sô muse. Il carûl, dentri de vene dal len, si fâs la strade. Al cruste, al caghe polvar e setiç e al sbuse. Galariis profondis. Un labirint che si pant fin dentri dal to cjâf, che la baretate ti tapone. Cidin.
E in chê mancjance di dut, la orele e grampe il respîr di ogni dolôr.
Chel dal peç, pleât sot dal pês de nêf. Il çus spirtât, alis e sgrifis, puartât des preieris dai muarts fin sot de linde dal cuviert. Ancje lui ti clame, come la civuite. Sot de gruse dal ort, il lacai glaçât al reste in spiete. Di chê aghe dolce de Vierte che lu fasarà strissinâ su la verdure.
E il crot al vîf, ma nol respire sot il pês de piere. Cuasi come te, che tu respiris cence jessi vîf.
Une stale vueide, il pedrât cence pestade, i imprescj bandonâts sot de lobie. E Petoti, che ti leche la man cuant che tu lu petis, e al mene la code a ogni pidade, ancje lui, une gnot nere tant che cheste, al cjaparà il troi dal bosc, daûr de cjase. La lune adalt, l’arint de glace, tornât salvadi e trist, plui lôf che cjan, al vuacarà murint alfin copât dal so marum, plui fuart che no la fam. E Marie? Marie ‘Sef. Che e puarte il non compagn di te. E la vuiscjade crude de tô cjar brustulide dentri di jê. Segnade tal profont, tant che une feride. Jê come sô mari. Sdrumade sul covon, o su la sclofe, cjapade cu la fuarce e la tristerie, parcè che la anime si piert tal butilion, il flât al puce, i voi insanganâts, porche figure, bestie plui che no om, animâl, canaie bastarde, lane di cjare, gjat marangul, arbulat, tu maledet come Caìn, sanc malât de sô gjernazie. Gnot spirtade. La ultime. Ma Rosute no. E il colp de manarie che ti cope al pâr tal aiar il sunsûr de ale che e pant sul fûc dal lum, brusantsi, une pavee. (a.f.) ❚


text:
A jerin secs e a riscjavin di tajâi la lenghe, ma a vevin un savôr bon. Bon come la frescjece dal cudumar d’Istât o come il mignestron di fasûi la sere, d’Invier, cuant che fûr al è frêt e scûr e la cjase e samee une tane. E jerin secs e lui ju mastiave planc, cuntune certe costance e cun chel voli trancuil e cence espression. Al moveve il barbuç cemût che al veve viodût fâ a une biele zovenute blancje che lui al osservave ormai di timp, che cuant che no saltuçave contente no faseve altri che mangjâ di gust.
Al veve taiât a tocuts la cjarte cun pazience, cuasit cun amôr, sedi chê des pagjinis dai gjornâi di îr e di chel altri îr, sedi (cuntun ciert sens di colpe, parcè che lui i tignive une vore a riciclâ par ben dut, ma la gole e jere stade masse) la cjarte cjandide de risme gnove di A4. Biele, blancje, vergjine, aiarose come un svual di cocâi, delicade: buinissime. Al veve metût ducj i tocuts di cjarte insiemi intune piçule tirinute, di chês dal servizi de puare agne Tine (ancje se chê tirinute li e jere la uniche sorevivude ae teribil muart par sfruçonament che i jere tocjade aes sôs sûrs, piçulis kamikaze di ceramiche che a vevin sielzût di butâsi jù des mans fuartis di lui e di lâ a murî par tiere intun colp fatâl). Al veve metût duncje i tocuts di cjarte inte tirinute plui coragjose e tacade ae vite che al veve, che cumò e jere plene di cjartutis blancjissimis e di cjartutis grisis, dutis misturadis come intun melting pot vignût ben. Al cjalave chê piçule societât di miscliçots culturâi e di diferencis cromatichis contignude intune tirine e al pensave che al sameave che a rivavin a convivi cence masse fature, cence storiis. A ognidun il so piçul spazi, a ognidun il compit di stâi dongje a chel altri, cence comedonadis par rivâ prins e cence sperancis di deventâ cuissà ce. Intant che al jere li a cjalâ il so melting pot di cjartis, al sunâ il campanel. Lui al vè un strabalç, al pierdè la calme e al capì che a jerin vignûts di gnûf a cjolilu. Al jere stuf di disi bausiis, di fâ fente di jessi alc altri, ma ce podevial fâ? Al veve di fâsi cjatâ cence chei tocuts, che a jerin la prove de sô cundizion. O butâju vie o mangjâju. Al ste un moment fêr. Po al decidè di cjapâsi il so timp, di sentâsi, di lassâ sunâ il campanel e di tacâ a mastiâ. A saressin jentrâts distès, ma i voleve un poc di timp par butâ jù la puarte. Al veve preparât i tocuts di cjarte par un moment dal dut difarent, di gjonde, di calme, di riflession, ancje. Si cjatave cumò a mangjâju cuntun pocje di premure e un fregul di pôre ma… une vore di gust. A jerin secs e riscjavin di tajâi la lenghe, ma a vevin un savôr bon. I miedis no varessin capît. Lu clamavin mat, ma lui nol jere altri che une cjavre.
di Margarite Cogôi
#788


text:
Si è davuelte dai 25 ai 28 di Novembar a Udin al cine Visonario, la prime edizion da La Mostre dal Cine – Festival dal Cine European des Lenghis Mancul Pandudis. Un apontament che in realtât nol è cence storie, par vie che si pues definîle la evoluzion de Mostre dal cine Furlan che si jere tignude za dal 1988 in ca. In chest câs, la manifestazion e à volût cressi a nivel european, metint adun dutis lis lenghis des nazions cence stât, ven a stâi Galizie, Paîs Bascs, Catalogne, Ocitanie, Bretagne, Gales e naturalmentri Friûl. Un cuc sul cine che al fevele la sô lenghe; di fat, tes proiezions – a son stadis proietadis 24 peliculis, dutis a gratis – si è lassade la lenghe origjinâl, i sottitui par furlan e par inglês: il locâl e il globâl, si podarès dî. La volontât dal Cec (Centri Espressions Cinematografichis di Udin) e je stade chê di valorizâ la art dal cine che e rapresente la realtât intes lenghis minorizadis, cuntun voli suntun mont par fuarce diferent.
PONT DI RIFERIMENT_ «I regjiscj e i produtôrs presints ae prime edizion de Mostre dal cine a àn esprimût il lôr entusiasim pe iniziative, viodintle tant che une ocasion straordenarie par stabilî un rapuart continuatîf tra autôrs e realtâts produtivis e distributivis» al à vût dit l’organizadôr Fabian Ros. «I ospits a àn decidût, duncje, che la Mostre dal cine di Udin e deventi un pont di riferiment permanent tra chestis cinematografiis europeanis, di mût di meti in pîts un coordenament».
I INCUINTRIS_ No dome cine tal festival, duncje, ma ancje incuintris cui autôrs e regjiscj des tantis peliculis. In particolâr: Ignacio Vilar, regjist dal film galizian Pradolongo e Marina Fariñas, produtore dal stes film; Carla Subirana, regjiste catalane autore dal documentari Nedar; Telmo Esnal, regjist basc coautôr de comedie Aupa Etxebeste!; Alberto Gorritiberea, regjist basc autôr di Eutsi!; Alfonso Camarero, regjist galizian autôr dal curtmetraç A Xinecóloga; Roland Pécout, scritôr ocitan senegjatôr e protagonist dal documentari TransOccitan di Eric Eratostène; Fredo Valla, regjist ancje lui ocitan, un dai protagoniscj dal documentari TransOccitan; Soazig Daniellou, regjist breton, autôr di O seizh posupl e dal curt Anicet Furic e, par finî, Rhys Powys, regjist galês autôr dal film Ryan a Ronnie.
TILIMENT PROTAGONIST_ Pal Friûl al è stât protagonist Rumore Bianco, il film di Alberto Fasulo sul nestri grant flum, il Tiliment. Se il Friûl al à podût ospitâ tancj tocuts di une Europe dai piçui popui, e je stade ancje la ocasion pal Friûl stes di mostrâsi ae Europe: un scambi che al fâs ducj pui siôrs, tant di rivâ a sintîsi une ricjece e no fruçons.
Mauro Della Schiava
ATUALITÂT – Cine: la prime volte di une mostre za siore............
Si è davuelte dai 25 ai 28 di Novembar a Udin al cine Visonario, la prime edizion da La Mostre dal Cine – Festival dal Cine European des Lenghis Mancul Pandudis. Un apontament che in realtât nol è cence storie, par vie che si pues definîle la evoluzion de Mostre dal cine Furlan che si jere tignude za dal 1988 in ca. In chest câs, la manifestazion e à volût cressi a nivel european, metint adun dutis lis lenghis des nazions cence stât, ven a stâi Galizie, Paîs Bascs, Catalogne, Ocitanie, Bretagne, Gales e naturalmentri Friûl. Un cuc sul cine che al fevele la sô lenghe; di fat, tes proiezions – a son stadis proietadis 24 peliculis, dutis a gratis – si è lassade la lenghe origjinâl, i sottitui par furlan e par inglês: il locâl e il globâl, si podarès dî. La volontât dal Cec (Centri Espressions Cinematografichis di Udin) e je stade chê di valorizâ la art dal cine che e rapresente la realtât intes lenghis minorizadis, cuntun voli suntun mont par fuarce diferent.


text:
Mandi, chi us fevele l’Ostîr in persone, e cjalait… la gnove e je cetant frescje, che bisugne propit che o spindi subit cualchi peraule in libertât par ducj i Contecurtârs, che si meretin di savê subite dut!
La gnove? Îr di sere, a Codroip, o ai vinçût il Premi San Simon, cuntun libri dal titul Cryptofriûl! E us parie pôc? Sì, sì, mi soi bielzà sintût lis solitis frasis dal tipo: “ma vonde” “ma simpri tu” e v.i. cun dongje i compliments, e us disarai che invezit jo o soi content. No rivarès mai a disi a un che al cree alc di artistic e che al ven preseât di smeti di produzilu, ven a stâi che soi content di vê vinçût une altre volte, ma soredut che il libri al sedi stât publicât 😀
E lassant stâ chest gno jessi super content, mai come cheste volte il premi al è merit di un lavôr coletîf, fat cul jutori di tante altri int, a scomençâ dai dissens di Laurinç Marangon e de poie sientificiche zoologjiche di Luche Filipuzzi. Ma indispensabil al è stât il jutori de nestre coghe Serene, aromai editor insostituibile, che mi cuince simpri dutis lis contis. Ma une biele man me àn dade ancje la Sartore e la Bibliocheche, se si tratave di cumbinâmi libris che mi coventavin, e Zuanluche Franc e Carli Pup, a stiçami su argoments che no cognossevi, e Donato Toffoli, jutori inte cjace aes poesiis scognossudis, e Gianluca Morena, pe cuvierte, e Max Medina, pe poie sul mâc Licio Moroso, e une gjatemarangule a stimâ il nuclei naratîf, e i Piçui Aiutants Jacum e Ricart e Meri a fâ il tifo, e dute la clape dai Argjentins che mi insegne simpri alc di gnûf… e insome, no pues propit dî di vê vinçût di bessôl, ancje se o jeri vonde convint di vê fat un bon lavôr e di vê metût dongje une idee origjinâl.
Ma cuale ise cheste idee? Bisugne che us spieghi! Alore… la part narative dal libri a son 6 novelis. Novelis tal sens che a son contis lungjutis, che a tirin plui flât e a permetin di cognossi miôr ambientazions e personaçs. Ma dulà aio cjolt lis storiis? Une storie ogni cirche 10 agns, a scomençâ dai agns Vincj fintremai a rivâ ai Agns Setante. Ogni conte e come un salt intune epoche, e in efiets la idee e jere chê di fâ un salt intun Friûl diferent e de ete che e ven prime dal rivâ de television. Ma il fat di lâ indaûr tal timp e jere dome une scuse par podê lâ a cirî dai personaçs o dai aveniments che no si cognossin o a son stâts smenteâts. E ae fin di ogni conte si dîs ce che al jere vêr e ce che invezit al podeve ancje no jessîlu.
Ma stant che la peeraule clâf e jere la maravee, dentri in ogni storie si fevele di une bestie maraveose. Une bestie scamenbre e pôc cognossude, e propit par chest, par capî miôr cheste part zoologjiche dal lavôr, a son stâts inserîts dai dissens e une descrizion sientifiche de bestie. Ma stant che o sin ducj ancje ce che a contin di nô, a son stadis ripuartadis ancje lis liendis plui impuartantis su chescj nemâi.
Finide? No. Par stiçâ i letôrs ogni conte e je introdusude di un blec di poesie di autôrs ancje chei pôc cognossûts, ognidune scrite tal an che e je ambientade la conte.
Al è saltât fûr un libri cuntune struture semplice, ma che e messede narative storiche e fantastiche, didatiche, poesie e art figurative, e dulà che la maravee e varès di jessi avonde presinte in ogni pagjine.
Jo mi soi divertût une vore a scrivilu, ancje se e je stade pardabon une fature, soredut inte ricercje des ambientazions storichis. Podopo, lis storiis, a fevelin di vite, come simpri, e a mi mi someave che a fossin bielis storiis.
Al è dut… Un graciis a ducj, di cûr, e… BON CRYPTOFRIÛL!


text:
Ve chi, ancje par cheste setemane, la soluzione dal nestri preseât Garzon de Ostarie. La conte e je la numar 11
Soluzion
Autôr: Domenico Cerroni Cadoresi
Titul origjinâl: Le antiche magie
Titul origjinâl de conte: Alba, giorno, notte, alba
Tradutôr dal origjinâl: Il Garzon
Notis:
Une conte particolâr, e straordenarie, cheste di Domenico Cadoresi, plui cognossût salacor come Domenico Cerroni o, in maniere plui semplice, tal ambient scolastic, come “Cerroni”, grant professôr di storie e filosofie al Stellini fin al 1983 e une sorte di “Marcuse” udinês tai agns ator dal ’68. In cheste conte, l’autôr si svicine al mont contadin intune maniere che no si spietisi, cence psicologjisims di sorte, limitantsi a cjalâ, sintî, nasâ… cuntun lengaç e une struture de conte une vore origjinâi. Nol ven esprimût nissun judizi sui personaçs e dut al è lassât, par chest cont, ae imagjine che il letôr si costruìs te sô cussience. Par cui che al à di chescj guscj, al ven di fâ un riferiment cuasi naturâl ae fenomenologjie, in ambit filosofic, e al “nouveau roman” e ae scuele dal “regard”, in leterature. Ma la leture de conte e je plasevule par so cont.


text:
O vevi tucât e batût, ma nie: la puarte e restave siarade. O vevi clamât e sberlât, ma nie compagn: dut cidin!
Alore o vevi tirât fûr il biliet che vevi metût in sachete: “Ven doman, soresere: ti spieti!”. Al ere l’indiriç e une firme che no si capive, ma che mi lassave la curiositat di savê.
Il puest al ere chel.
O vevi tucât e businât ancjemò, ma ancjemò, nissune rispueste. Cussì, o vevi provât a sbassâ la mantie e a sburtâ. Al ere viart e o soi entrât.
Prin di dut, mi soi inçopedât intun scjalin che no vevi viodut, forsi pai voi che no erin usâts ae ombrene. Ma ancje cumò che i voi si son comedâts, tornant a cjalâ di chê bande, chel scjalin propit no lu viôt! Come la puarte: sparide ancje che!
La stanzie e je plene di imprescj, polvar e strafaniçs. Intun cjanton al è un vecjo jukebox e, te parêt insom, une vecje puarte di len, sierade.
Le viarç e mi incee une splaze grande, lì che une splaze no à sens di sei. O resti lì, incantesemât a cjalâ la splaze e il mâr che si viôt plui in là. Dal rumôr lunc des ondis, forsi nol è un mâr, ma un ocean – o pensi. Dopo un pôc, mi volti e o torni dentri, lassant la puarte viarte.
O cjamini plan, o tichigni lis robis sparniçadis, fin che o rivi dongje dal jukebox. I nons des cjançons a son scancelâts o, forsi, no son mai stâts scrits. O cjalcji un boton a câs e, cun sorprese, la musiche e comence.
Notis lentis e une trombe. Podopo, une vôs flevare: Chet Baker, cun “Almost blue”. Podeve lâmi piês!
Mi volti e o cjati une bancje dulà sentâmi. Tiri fûr de sachete un spagnûl e lu impii. De puarte e rive dentri la lûs de splaze. Il clip dal soreli mi scjalde.
O disbotoni il gaban e o slungji lis gjambis, intant che la musiche, graçant, e va.
di Stiefin Morat
#796


text:
La 1me B tal paîs dai dolçs
E jere une volte, su la culine di Buri, la classe 1eB che e steve fasint furlan.
Di colp, la scuele e tache a tremâ e il pin bocognon che al jere tal curtîl, plen di ruiis, al cole fracassant i barcons de classe.
Ducj i fruts si platin sot i bancs e cuant che a vegnin fûr a viodin il prof distirât, sanganât, scliçât dai veris e dal arbul. Plens di pôre, i fruts a sberlin e a verzin la puarte par scjampâ, ma al è fûc dapardut. Terorizâts, si cjalin ator e a tachin a cori ator come moscjis.
Chiara, dordule come simpri, si inçopede e colant e scuvierç une buse tal paviment che prime e jere taponade dal armâr.
Spaurîts da li sflamis, un daûr chel altri, i fruts a saltin dentri la buse. A sbrissin jù par un tunel e si cjatin tal prât di Vile Florio, dome che dut al jere fat di dolçs.
Lis fueis di zucar, la fontane di cjocolate, lis pomis carameladis, lis cisis di gjelato.
Nancje rivade, dute la classe e veve tacât a mangjâ: Maila e mastiave un clap di meringhe, Teresa e lecave un morâr rosa e blu caramelât e Tommaso si jere tufât te fontane di cjocolate.
Di colp i fruts a sintin a baiâ e un cjan di marzapan ju vise che al sta rivant cualchidun.
In chel a viodin rivâ ors gomôs bocognons e di ducj i colôrs. Spaurîts, chei de 1eB si platin daûr des cisis di gjelato.
Ducj mancul Tommaso, che cul cjâf sot de cjocolate nol veve sintût nuie.
Un ors, cussì, lu cjape pal copìn, lu tire sù e lu puarte intune pereson fate di mandolât.
I fruts, preocupâts, a comencin a discuti par decidi cemût salvâ il lôr amì, cuant che di daûr dai arbui al salte fûr un fantat ciçon e cence dincj.
«Mandi… ma tu cui sêstu?» al domande subit Dario.
«No fai cui che o foi, ma o fai cemût che voialtris o podêf liberâ il vueftri amì!»
«Disinus! In cambio ti puartìn cun nô tal nestri mont».
«O fcugnîf preparâ un plat falât par dâlu ai orf».
«Falât? Ce vulie dî?» e domande Arianna.
«Ma no falât, al intindeve dî salât! No ise vere?» al sclaris Dario.
«Fì» al rispuint chel altri.
«E cumò ce fasino?» e domande Arianna.
«O podaressin fâ l’esperiment di siencis che o vevin di fâ a scuele», al propon Fiorello.
«Ma… a vino ducj i ingredients?»
«Ben, jo o varès le farine».
«E jo ai il panin cu la luianie».
«E jo lu ai cul formadi!»
«E jo vuê matine o ai cjapât sù cuatri fueis di salvie».
Insome, a vevin dute la robe che e coventave par cusinâ la polente cuinçade!
«Sì, ma… cemût le fasino?» e domande Sofia.
«Lu sai jo!» e rispuint Elisa, che e veve la mari coghe. «Bisugne messedâ intune padiele le farine e il lat, meti un strât di polente intun plat font, onzi cu la spongje e sfruçonâ parsore le luianie, il formadi e la salvie».
«E vonde cussì?»
«No, e indenant cussì cun plui strâts».
E di bot e sclop il plat al jere pront.
Cussì i fruts de 1eB a puartin ai ors chê bontât, e chei le mangjin di gust.
I ors a tornin Tommaso, sporc di cjocolate ma vîf, e in cambi de ricete de polente i mostrin cemût tornâ a scuele, tal lôr mont.
A pene tornâts in classe, il prof di furlan al veve sberlât: «Dulà sêso stâts!? Cjalait che us met la note sul regjistro a ducj e disenûf!»
«Ma nô o sin in disevot!»
E pûr intun banc tal cjanton de classe al jere un frut gnûf, ciçon e cence dincj…
Classe 1^B
Buzzi Maila, Caporale Chiara, Cernuseli Carla,
Collini Chiara, De Carlo Chiara, Grattoni Elisa,
Maruzzella Dario, Mattiussi Sofia, Murati Fiorello,
Nido Elisa, Paravano Tommaso, Perdomo Espina Arianna T.,
Tognon Teresa, Zorzenone Martina, Zuccolo Arianna
#227


text:
Sessante agns di Costituzion taliane celabrâts de Societât filologjiche furlane cu la edizion in marilenghe dai 139 articui de Cjarte fondamentâl de Republiche, che e je stade presentade uficialmentri te fieste dai 2 di Jugn.
In chê zornade, di fat, il president de socie Lorenzo Pelizzo al à consegnât la “Costituzion de Republiche Taliane” ai cuatri prefets dal Friûl-Vignesie Julie, Ivo Salemme (Udin), Roberto De Lorenzo (Gurize), Elio Maria Landolfi (Pordenon) e Giovanni Balsamo (Triest), dilunc di une cerimonie uficiâl in dutis e cuatri lis citâts.
“E je stade une precise volontât de socie – a spieghin de Filologjiche – chê di voltâ la Costituzion par furlan propit in ocasion dal 60n, in sintonie cui paris de Cjarte”.
Che a dî la veretât a àn spietât agnorums, e i furlans cun lôr, par viodi ricognossude propit dal Stât talian la plene aplicazion dal art. 6 de Costituzion, dulà che si dîs:”La Republiche e tutele cun normis di pueste lis minorancis linguistichis”.
Cu la leç 482 dal ‘99, di fat, la Italie e à finalmentri ricognossût il furlan tant che minorance linguistiche storiche dal so teritori e e à dât la suaze pe sô tutele istituzionâl.
Si che duncje, la Filogijche juste cumò e à vût ducj i argoments par frontâ la traduzion de Costituzion, ricognossint il valôr che e continue a vê no cate plui di mieç secul di vite e la gjonde di podêle lei in marilenghe savint che fintremai de sô nassince e cjapave di fat la part dai furlans di biel principi, ven a stâi tai siei articui di principi.
La iniziative de Filologjiche e à vût la poie dal president de Republiche, Giorgio Napolitano (cul Alt patronât), che intun messaç al à mostrât “il sô vîf preseament pe ativitât de Societât filologjiche furlane, che di agns in ca e lavore a pro de valorizazion e de pupilance de culture furlane, cussì come che al sancît dal articul 6 de nestre Costituzion”.
Cu la consegne di une copie de “Costituzion de Republiche Taliane” ai prefets, in cualitât di rapresentants dal Stât talian, la socie e à intindût consegnâ idealmentri il test a ducj i citadins.
La Cjarte e je stade voltade par cure di Paolo Roseano, 70 pagjinis che si lis cjate alì des sedis de Filologjiche par doi euros.
Note: la iniziative di voltâ par furlan la costituzion taliane no je une idee origjinâl ni esclusive dome de Societât filologjiche furlane, ma ancje il Comun di Aquilee tal 2005 al veve vût la stesse idee.
Cemût sunie par furlan: un pâr di articui
Art. 1.
La Italie e je une Republiche democratiche, fondade sul lavôr.
…
La sovranitât e je dal popul, che le esercite intes formis e intai limits de Costituzion.
Art. 6.
La Republiche e tutele cun normis di pueste lis minorancis lenghistichis.
Cemut che e sune la Costituzion taliane par furlanAntonella Lanfrit
Sessante agns di Costituzion taliane celabrâts de Societât filologjiche furlane cu la edizion in marilenghe dai 139 articui de Cjarte fondamentâl de Republiche, che e je stade presentade uficialmentri te fieste dai 2 di Jugn.


text:
Il 96,4% dai abitants in regjon nol à rispuindût
VINARS 14/11/2014
Maria Giovanna Elmi e invide il Pape a vignî te Mont dal Lussari e i à consegnât un scjatulon cun miârs di firmis: “Bergoglio, lu prei di vignî, o ai pierdût 4 mês a firmâlis une par une”.
SABIDE 15/11/2014
Tal Expo di Milan no si podaran fâ degustazions. Par soperî a cheste mancjance, la regjon Fvg e proponarà lis brochure cul spazi di gratâ e di tocjâ cun la lenghe.
DOMENIE 16/11/2014
A Tumieç al è partît il progjet Curacittà, il gnûf program che al permet ai citadins di segnalâ al comun lis manutenzions di fâ diretementri cul smartphone. Za rivadis 5 fotos e 3 selfie.
LUNIS 17/11/2014
Cualchidun al jentre inte ztl dal centri Udin fasint fente di lâ in farmacie. Brincâts zovins cun la ricete pes pirulis de pression de none sul cruscot par podê jentrâ in place cul Porsche.
MARTARS 18/11/2014
Daûr des statistichis il 3,6% dai abitants in regjon al è pessimist sul futûr. Il restant 96,4% al à denunziât che i laris i àn robât il cuestionari.
MIERCUS 19/11/2014
Ogni dì une brute notizie sul aeropuart di Roncjis. Îr al ploveve inte sale di spiete, doman al plovarà dentri i aeroplans.
JOIBE 20/11/2014
A Gurize un siôr al à tacât sacumis di citadins inte sede di Equitalia. Denunziât, lis sacumis a son stadis liberadis.
VINARS 21/11/2014
Curiositât pal tour regjonâl dal côr gjaponês di vilotis furlanis. Mancul interès pal tour in Gjapon de selezion di lotadôrs furlans di sumo cjatâts distirâts pai bars e spedîts cuintri il lôr volê.
SABIDE 22/11/2014
Stop ai vigjii in biciclete, a scugnaran fâ il cors di vuide. Se no lu fasin a vignaran multâts di lôr stes.


text:
29 giugno 2009
Michael Jackson
Par fevelâ si varès di cognossi.
Dal sigûr l'artist nol à bisugne di presentazions e, ancje se jo no soi mai stât un so fan, tantis sôs cjançons tornadis a scoltâ ta chescj dîs, no mi sunavin gnovis.
Ma forsit, di un artist tant cognossût si sa pardabon pôc, come om.
Tra dut ce che al è stât dit, mi à fat tante impression il drame di un frut che nol à vivût di frut, cressût simpri sot des lûs dal spetacul. E chel zovin che al à sfondât, cuant che tancj de sô etât massime vuê a àn cif&çaf a rivâ a la fin dal mês?... Viodût di di fûr al veve dut, ma dentri? Mi à fat tant dûl provâ dome a imagjinâ il torment interiôr di un om che nol à mai vivude une vite sô, condizionât de famee (e di ce che o ai capît, massime dal pari), ma un eterni spetacul. Un om che al veve cirût di deventâ ce che nol jere, dineant lis sôs lidrîs trasformant il so aspiet par scjampâ. No ai voie nancje di comentâ i fats di cronache judiziarie. E a la fin, il tragjic balet dai numars al à fat capî che ancje la sigurece economiche no jere plui tant "sigure"...
Cumò il torment al è finît, forsit. Ma, come che o disevi, par fevelâ si varès di cognossi.
Cussì o preferìs tasê e impiâ la radio... une robe però mi sint di dî cun sigurece: se un artist al à di provocâ emozion, scoltant cheste o soi convint che lui lu è stât, e ancje grant.
Recuie.
Michael Jackson - Heal The World
Dal sigûr l'artist nol à bisugne di presentazions e, ancje se jo no soi mai stât un so fan, tantis sôs cjançons tornadis a scoltâ ta chescj dîs, no mi sunavin gnovis.
Ma forsit, di un artist tant cognossût si sa pardabon pôc, come om.
Tra dut ce che al è stât dit, mi à fat tante impression il drame di un frut che nol à vivût di frut, cressût simpri sot des lûs dal spetacul. E chel zovin che al à sfondât, cuant che tancj de sô etât massime vuê a àn cif&çaf a rivâ a la fin dal mês?... Viodût di di fûr al veve dut, ma dentri? Mi à fat tant dûl provâ dome a imagjinâ il torment interiôr di un om che nol à mai vivude une vite sô, condizionât de famee (e di ce che o ai capît, massime dal pari), ma un eterni spetacul. Un om che al veve cirût di deventâ ce che nol jere, dineant lis sôs lidrîs trasformant il so aspiet par scjampâ. No ai voie nancje di comentâ i fats di cronache judiziarie. E a la fin, il tragjic balet dai numars al à fat capî che ancje la sigurece economiche no jere plui tant "sigure"...
Cumò il torment al è finît, forsit. Ma, come che o disevi, par fevelâ si varès di cognossi.
Cussì o preferìs tasê e impiâ la radio... une robe però mi sint di dî cun sigurece: se un artist al à di provocâ emozion, scoltant cheste o soi convint che lui lu è stât, e ancje grant.
Recuie.
Michael Jackson - Heal The World
26 giugno 2009
Marta Copetti di Colonia Caroya
Par tancj Marta Copetti e je une vôs: la vôs de trasmission "Fuarce Furlans" di Radio FM Comunicar di Colonia Caroya.
E ancje jo le ai cognossude pe prime volte grazie a la radio: o ai ancje vût il plasê di jessi so ospit cualchi volte, midiant di une telefonade o di un colegament skype che di fat ti anulin la distance tra il Friûl e la Argjentine.
Ma il plasê plui grant al è chel che o ai vût fevelanti di persone e danti la man stant che Marta e je in Friûl par cualchi dì inmò e si sin cjatâts. I ai regalât une copie dal ultin numar de Patrie dal Friûl e cualchi libri di pre Antoni Beline par che ju puarti te lôr biblioteche pai Furlans di Colonia Caroya.
No finarai mai di dâmi di maravee a pensâ che di là dal Atlantic e je une comunitât che, pe plui part, no à mai viodût il Friûl (par esempli, il nono di Marta al è rivât in Argjentine che al jere inmò frut tal 1879.), ma e continue a fevelâ par furlan cun braure... e pensâ invezit che achì a son furlans che a àn scuasit vergogne...
O saludi cun afiet Claudio e no dome chei di Colonia Caroya, ma i Furlans di dute la Argjentine e di dute la diaspore de emigrazion che ju à puartâts par ogni cjanton dal mont.
25 giugno 2009
Il Diari
Ve ca la cuviertine dal cuindisinâl Il Diari.
24 giugno 2009
Il mitic Aldo Rossi
Ve ca il gnûf video di Alduti! Masse fuart!
23 giugno 2009
Cuasi il 70% al domande il furlan a scuele
Po ben, se chei che a continuin a bati cuintri dal furlan si fermassin a resonâ cjalant i numar, si inacuarzaressin che nol covente vuacâ tant: l'ufici scolastic regjonâl al à comunicât che il 64% des fameis a domandin di insegnâ il furlan a scuele. Lait a lei ancje l'intervent di Valcic sul Gazzettino
A chest proposit us segnali che sul setemanâl IL FRIULI al è un scandai che us invidi a votâ: fasìnsi sintî ben (fracait chi par votâ)!
E par cui che si fos dismenteât, us linki ancje il speciâl de Patrie Otubar 2008 dedicât a la scuele fracait chi.
A chest proposit us segnali che sul setemanâl IL FRIULI al è un scandai che us invidi a votâ: fasìnsi sintî ben (fracait chi par votâ)!
22 giugno 2009
Il diari di Bobby Sands
Vuê o ai voie di ringraziâ Carli Pup che mi à fat cognossi miôr Bobby Sands.
Di fat us segnali e us consei ancje a voaltris cheste publicazion curade di Carli "Il diari di Bobby Sands", edizions Kappavu.
Par jessi precîs no si trade dome de traduzion furlane dal militant republican irlandês, ma ancje un biel struc di storie su la Irlande.
Une pagjine interessante di storie resinte inmò pôc cognossude, pardabon emozionante.
Cun di plui, lis pagjinis dal diari a comunichin dute la dramaticitât, ma ancje la dignitât e la braure di un om muart pai siei ideâi e pe libertât dal so popul.
Une vore biele la conte che e siere il libri e che e fevele di une lodule, tant che simbul di libertât.
Di fat us segnali e us consei ancje a voaltris cheste publicazion curade di Carli "Il diari di Bobby Sands", edizions Kappavu.
Par jessi precîs no si trade dome de traduzion furlane dal militant republican irlandês, ma ancje un biel struc di storie su la Irlande.
Une pagjine interessante di storie resinte inmò pôc cognossude, pardabon emozionante.
Cun di plui, lis pagjinis dal diari a comunichin dute la dramaticitât, ma ancje la dignitât e la braure di un om muart pai siei ideâi e pe libertât dal so popul.
Une vore biele la conte che e siere il libri e che e fevele di une lodule, tant che simbul di libertât.
21 giugno 2009
La Patrie dal Friûl di Jugn
E je jessude la Patrie dal Friûl di Jugn. Un grazie a Dj Tubet che nus regale no dome une biele interviste, ma ancje il spot esclusîf che o podês scoltâ tal video che o cjatais chi sot.
20 giugno 2009
Frank Spada
Chê altre dì o ai fat un salt te Ostarie leterarie plui fuarte de blogosfere.
Intant che o ziravi pai taulins di Contecurte e i ordenavi di bevi al ustîr, o ai viodût tun cjanton un siorut che al scriveve. Al à alçât il cjâf un lamp, mi à cjalât, no mi à dit nuie e dopo al à continuât a fâ i siei fats tornant a scrivi sul so cuadernut. A la fin, che no vevi nancje bevût dut il gno Chinotto, si è cjapât sù e al è lât.
I ai domandât al ustîr cui che al jere, ma nol à volût dîmi.
Vuê o rivi a cjase e o vierç la pueste eletroniche e ce ti cjatio? Une mail di chel siorut: al jere Frank Spada (te foto, di zovin).
Intant che o ziravi pai taulins di Contecurte e i ordenavi di bevi al ustîr, o ai viodût tun cjanton un siorut che al scriveve. Al à alçât il cjâf un lamp, mi à cjalât, no mi à dit nuie e dopo al à continuât a fâ i siei fats tornant a scrivi sul so cuadernut. A la fin, che no vevi nancje bevût dut il gno Chinotto, si è cjapât sù e al è lât.
I ai domandât al ustîr cui che al jere, ma nol à volût dîmi.
Vuê o rivi a cjase e o vierç la pueste eletroniche e ce ti cjatio? Une mail di chel siorut: al jere Frank Spada (te foto, di zovin).
19 giugno 2009
Ocio, can in baul!
Al somee che il sport preferît dai antifurlans al sedi cirî di meti in evidence tropis risorsis (par lôr "simpri strassariis") che a finanziin i progjets pe lenghe furlane. Stant che la rispueste sui coscj dal GDBTF e je za stade dade al ass. Molinaro, che o ringrazii une vore pes declarazions positivis su chest imprest, jo o gambii argoment, segnalant un biel finanziament di passe un milion di euros par un cjanili a Triest.
In struc chi a son i numars.
Contribût regjonâl di 1.020.000 euros suntun totâl dai finanziaments publics di 1.200.000 euros (chei 180.000 euros che a mancjin parsore al varès di metiju il Comun di Triest).
Considerât che dentri si metaran 150 cjans, fasint une division svelte, a son 8.000 euros di becins publics par cjan.
Ma il biel al ven cumò.
Leint ben il comunicât uficiâl (fracait chi par leilu dut), il project financing complessîf (che se no ai capît mâl al è un sisteme di finanziament che dongje dal public al tire dentri finanziadôrs privâts) al è 3.750.000 euros che, simpri dividût pal numar ipotetic di ospits a cuatri gjambis, al fâs 20.000 (vincjmil!!!) euros par "bau".
Cun di plui i partners privâts che a varessin di cofinanziâ la opare, no son inmò individûats... ma intant il contribût public al ven assegnât.
Cumò mi fâs e us fâs cualchi domande: ma se no vessin di vignî fûr finanziadôrs privâts par cuvierzi la difarence, ce sucedial? Il progjet si fermial e i finanziaments publics a vegnin tornâts indaûr o invezit passial dut su pe schede dal ent e il cjanili "di 20.000 par cjan" al ven paiât dut dome dal public? La rispueste no le sai e mi ten la curiositât...
E intant che si spiete il finanziadôr privât, cualchidun, par puartâsi indevant, al pense za a la cerimonie di inaugurazion fasint lis provis... fracait chest link! E a spietin ancje Lelio Luttazzi.
In struc chi a son i numars.
Contribût regjonâl di 1.020.000 euros suntun totâl dai finanziaments publics di 1.200.000 euros (chei 180.000 euros che a mancjin parsore al varès di metiju il Comun di Triest).
Considerât che dentri si metaran 150 cjans, fasint une division svelte, a son 8.000 euros di becins publics par cjan.
Ma il biel al ven cumò.
Leint ben il comunicât uficiâl (fracait chi par leilu dut), il project financing complessîf (che se no ai capît mâl al è un sisteme di finanziament che dongje dal public al tire dentri finanziadôrs privâts) al è 3.750.000 euros che, simpri dividût pal numar ipotetic di ospits a cuatri gjambis, al fâs 20.000 (vincjmil!!!) euros par "bau".
Cun di plui i partners privâts che a varessin di cofinanziâ la opare, no son inmò individûats... ma intant il contribût public al ven assegnât.
Cumò mi fâs e us fâs cualchi domande: ma se no vessin di vignî fûr finanziadôrs privâts par cuvierzi la difarence, ce sucedial? Il progjet si fermial e i finanziaments publics a vegnin tornâts indaûr o invezit passial dut su pe schede dal ent e il cjanili "di 20.000 par cjan" al ven paiât dut dome dal public? La rispueste no le sai e mi ten la curiositât...
E intant che si spiete il finanziadôr privât, cualchidun, par puartâsi indevant, al pense za a la cerimonie di inaugurazion fasint lis provis... fracait chest link! E a spietin ancje Lelio Luttazzi.
18 giugno 2009
La miôr rispueste
«Jaio» al è un furlan che al vîf in Belgjiche. Là vie al fâs di mistîr adiriture l'artist, e si capìs dai siei post fantasiôs e pevarins.
Jessint a stâ tal forest, par fortune si sparagne dutis lis polemichis su la lenghe furlane imbastidis a art dai antifurlans.
E cussì al è sucedût che par câs îr al vedi fat un post che e je la miôr rispueste al polvaron cuintri il CFL2000: lait a lei chi http://furlanar.blogspot.com/2009/06/o-cumo-o-mai-plui-o-adesso-o-mai.html
Jessint a stâ tal forest, par fortune si sparagne dutis lis polemichis su la lenghe furlane imbastidis a art dai antifurlans.
E cussì al è sucedût che par câs îr al vedi fat un post che e je la miôr rispueste al polvaron cuintri il CFL2000: lait a lei chi http://furlanar.blogspot.com/2009/06/o-cumo-o-mai-plui-o-adesso-o-mai.html
15 giugno 2009
Di bessôi, in pâs
Us met une foto che mi à mandât un gno amì.
Ta chescj dîs a Vignesie e je in cors la mostre "Anton's Memory by Yoko Ono" e ancje lui al à volût lassâ un messaç di pâs come testemoneance de sô visite. E jo lu ringrazii.
14 giugno 2009
Pe mê stelute
13 giugno 2009
Gioele
Cualchi setemane indaûr si jere presentât dibessôl. Cumò al tache ancje a metisi in pose. Isal figo!?!
12 giugno 2009
Biel a Buie
10 giugno 2009
Cine curt di Muris a Maian
Joibe 11 aes 9 di sere tal auditorium il cine curt di Muris al rive a Maian cu la colaborazion de pro loco di Maian. I lavôrs che a àn partecipât al ultin concors a son propit simpatics e cualchidun al è pardabon ben fat. O scomet che plui di cualchidun al ricognossarà cualchi protagonist... ma no ai voie di anticipâ masse!
08 giugno 2009
Elezions europeanis: la vitorie de Leghe Nord
Ancje a Maian, come in dut il Nord Italie, al somee che la liste che e à "vinçût" e sedi la Leghe Nord (chi i dâts pal Nord-Est).
Se o fasìn une analisi svelte si pues confrontâ il dât dal 2008 (ultimis elezions regjonâls) cun il dât dal 2009 (elezions europeanis) e si viôt che e à vuadagnât +5,55 ponts percentuâi. Se po si lu paragone cul dât dal 2006 (elezions Cjamare dai Deputâts), alore la difarence des percentuâls e je di 12,56 ponts.
Fasint un struc dai 6 partîts plui fuarts, lis difarencis tra lis percentuâl des ultimis 3 votazions a son cussì (tignint presint che tal 2006, lis listis a podevin vê nons difarents. Cun di plui no ai tignût cont di une semplifacazion, stant che no ai considerât tancj partîts minôrs, massime a çampe):
Pdl (a-b=+0,39; a-c=-9,74)
a) Elezions europeanis 2009: 33,93%
b) Elezions regjonâls 2008: 33,54%
c) Elezions politichis 2006: 43,67% (Fì: 28,02%+An: 15,65%)
Leghe Nord (a-b=+5,55; a-c=+12,56)
a) Elezions europeanis 2009: 21,82%
b) Elezions regjonâls 2008: 16,27%
c) Elezions politichis 2006: 9,26%
Pd (a-b=-6,29; a-c=-0,58)
a) Elezions europeanis 2009: 22,69%
b) Elezions regjonâls 2008: 28,98%
c) Elezions politichis 2006: 23,27% (Ulivo)
Udc (a-b=-0,94; a-c=-0,8)
a) Elezions europeanis 2009: 6,20%
b) Elezions regjonâls 2008: 7,14%
c) Elezions politichis 2006: 7%
DiPietro (a-b=+0,71; a-c=+3,79)
a) Elezions europeanis 2009: 6,67%
b) Elezions regjonâls 2008: 5,96%
c) Elezions politichis 2006: 2,88%
Se o cjatais che o ai fat cualchi casin, visaitmi tai coments.
N.B: i dâts a cjalin i risultâts tes sezions eletorâls di Maian.
Se o fasìn une analisi svelte si pues confrontâ il dât dal 2008 (ultimis elezions regjonâls) cun il dât dal 2009 (elezions europeanis) e si viôt che e à vuadagnât +5,55 ponts percentuâi. Se po si lu paragone cul dât dal 2006 (elezions Cjamare dai Deputâts), alore la difarence des percentuâls e je di 12,56 ponts.
Fasint un struc dai 6 partîts plui fuarts, lis difarencis tra lis percentuâl des ultimis 3 votazions a son cussì (tignint presint che tal 2006, lis listis a podevin vê nons difarents. Cun di plui no ai tignût cont di une semplifacazion, stant che no ai considerât tancj partîts minôrs, massime a çampe):
Pdl (a-b=+0,39; a-c=-9,74)
a) Elezions europeanis 2009: 33,93%
b) Elezions regjonâls 2008: 33,54%
c) Elezions politichis 2006: 43,67% (Fì: 28,02%+An: 15,65%)
Leghe Nord (a-b=+5,55; a-c=+12,56)
a) Elezions europeanis 2009: 21,82%
b) Elezions regjonâls 2008: 16,27%
c) Elezions politichis 2006: 9,26%
Pd (a-b=-6,29; a-c=-0,58)
a) Elezions europeanis 2009: 22,69%
b) Elezions regjonâls 2008: 28,98%
c) Elezions politichis 2006: 23,27% (Ulivo)
Udc (a-b=-0,94; a-c=-0,8)
a) Elezions europeanis 2009: 6,20%
b) Elezions regjonâls 2008: 7,14%
c) Elezions politichis 2006: 7%
DiPietro (a-b=+0,71; a-c=+3,79)
a) Elezions europeanis 2009: 6,67%
b) Elezions regjonâls 2008: 5,96%
c) Elezions politichis 2006: 2,88%
Se o cjatais che o ai fat cualchi casin, visaitmi tai coments.
N.B: i dâts a cjalin i risultâts tes sezions eletorâls di Maian.
07 giugno 2009
Bêçs e lenghe furlane
Un dai argoments che si dopre par dineâ la utilitât de lenghe furlane al è che "sì, va ben il furlan, ma a son altris lis prioritâts: miôr meti i bêçs di une altre bande..."
A part che si varès ancje di tacâ a pensâ che e je divierse int che e lavore cu la lenghe furlane (sporteliscj, gjornaliscj, editôrs, mestris, ricercjadôrs e vie indevant) e dispès cheste int e je precarie e magari e à di paiâ ancje chê il mutui pe cjase... al sarès ben tacâ a cjalâ ancje li che i becins publics a son pardabon "straçâts".
Mi à fat propit fastidi lei sul gjornâl cun tante pompe che pe fieste de republiche, pe sfilade dai 2 di Jugn a Rome a son stâts sparagnâts 1 milion di euros: e tant e coste cheste liende se a rivin a fâle sparagnant 1 milion! Ce costie? E soredut: a cui zovie cualchi ore di militârs che a passonin jù par une strade di Rome? E la cerimonie di Redipulie, cun tant di ministri, graduâts, pichet militâr... e cence int? Misteris nazionalistics che a continuin cence motivazion, par me. Ma no pensi che e sedi dome une mê impression sogjetive, stant che mi risulte dificil cjatâ une rispueste obietive.
Po ben, tornant al discors di vierzidure, us segnali l'articul di William Cisilino, vuê sul Gazzettino.
A part che si varès ancje di tacâ a pensâ che e je divierse int che e lavore cu la lenghe furlane (sporteliscj, gjornaliscj, editôrs, mestris, ricercjadôrs e vie indevant) e dispès cheste int e je precarie e magari e à di paiâ ancje chê il mutui pe cjase... al sarès ben tacâ a cjalâ ancje li che i becins publics a son pardabon "straçâts".
Mi à fat propit fastidi lei sul gjornâl cun tante pompe che pe fieste de republiche, pe sfilade dai 2 di Jugn a Rome a son stâts sparagnâts 1 milion di euros: e tant e coste cheste liende se a rivin a fâle sparagnant 1 milion! Ce costie? E soredut: a cui zovie cualchi ore di militârs che a passonin jù par une strade di Rome? E la cerimonie di Redipulie, cun tant di ministri, graduâts, pichet militâr... e cence int? Misteris nazionalistics che a continuin cence motivazion, par me. Ma no pensi che e sedi dome une mê impression sogjetive, stant che mi risulte dificil cjatâ une rispueste obietive.
Po ben, tornant al discors di vierzidure, us segnali l'articul di William Cisilino, vuê sul Gazzettino.
06 giugno 2009
Pocje int a votâ
O soi di servizi te sezion eletorâl n.3 "Pêrs e Sant Eliseu". Dopo des operazions di preparazion pe votazion fatis vuê matine, aes 3 dopomisdì o vin viert. O vin vude pocje int: aes 5 dopomisdì al veve votât il 3,8% e aes 7 di sere o jerin rivâts al 6,2%.
Stin a viodi ce che al sucêt tes prossimis oris. Usgnot si pues votâ fint 10 di sere e doman des 7 fint 10 di sere. O tacarìn a contâ lis schedis doman di sere subit dopo vê sierade la sezion.
Stin a viodi ce che al sucêt tes prossimis oris. Usgnot si pues votâ fint 10 di sere e doman des 7 fint 10 di sere. O tacarìn a contâ lis schedis doman di sere subit dopo vê sierade la sezion.
05 giugno 2009
Su lis olmis dai pelegrins
A continuin i incuintris su la storie dai pelegrins par fâ cognossi miôr l'Ospedâl di Sant Zuan.
Usgnot aes 20.45 il prof Bellavite de associazion "Iter Aquileiense" al fevelarà in sale dal consei comunâl di Maian di pelegrinaç, cjapant spont dai viaçs a Sant Jacum di Galizie e a Rome.
Usgnot aes 20.45 il prof Bellavite de associazion "Iter Aquileiense" al fevelarà in sale dal consei comunâl di Maian di pelegrinaç, cjapant spont dai viaçs a Sant Jacum di Galizie e a Rome.
04 giugno 2009
Apel par Archeofurlane
Forsit za lu savês: vuê la Ninine (te foto intant in vore intun laboratori a meti a puest reperts archeologjics) e salude ducj i letôrs dal so blog parcè che e à decidût di sierâ archeofurlane.blogspot.com viert tal mês di Març dal 2008.
A ducj chei che a àn a cûr la blogosfere furlane e a àn vût maniere di preseâ i contignûts di chest blog dedicât a la archeologjie e a la storie de nestre tiere (e no dome), o domandi di partecipâ a cheste campagne par invidâ la Ninine a tignî dûr e o us domandi di passâ li di jê par sburtâle a continuâ a scrivi.
Ninine continue cul to blog!
A ducj chei che a àn a cûr la blogosfere furlane e a àn vût maniere di preseâ i contignûts di chest blog dedicât a la archeologjie e a la storie de nestre tiere (e no dome), o domandi di partecipâ a cheste campagne par invidâ la Ninine a tignî dûr e o us domandi di passâ li di jê par sburtâle a continuâ a scrivi.
Ninine continue cul to blog!
03 giugno 2009
Anticipazion motare su La Patrie
Cun doman e tache la Fieste dai Motârs e come l'an passât o larai a fâ un zirut a Osôf dai 4 ai 7 di Jugn.
Intant us segnali cheste anticipazion de Patrie dal Friûl: stant che o fevelarìn di motôrs o vin sintût Moreno Persello che o viodês chi te foto cul club dai Motârs (al è chel tal mieç sentât su la moto, cualchi an indaûr). Par lei la interviste, fracait chi.
Iscriviti a: Post (Atom)